title: Proposta għal regolament tal-Kunsill li jemenda r-regolament tal-Kunsill (KE) Nru 1255/96 tas-27 li jissospendi b'mod temporanju d-dazji (awtonomi) tat-Tariffi Doganali Komuni fuq ċerti prodotti industrijali, agrikoli u tas-sajd

text:
Avviż Legali Importanti

|

52007PC0719

	[pic] | KUMMISSJONI TAL-KOMUNITAJIET EWROPEJ |Brussel 16.11.2007KUMM(2007) 719 finaliProposta għalREGOLAMENT TAL-KUNSILLli jemenda r-Regolament tal-Kunsill (KE) Nru 1255/96 tas-27 li jissospendi b'mod temporanju d-dazji (awtonomi) tat-Tariffi Doganali Komuni fuq ċerti prodotti industrijali, agrikoli u tas-sajd(preżentata mill-Kummissjoni)MEMORANDUM TA’ SPJEGAZZJONI1) IL-KUNTEST TAL-PROPOSTA |Il-bażi għall-proposta u l-għanijiet tagħha Il-Kummissjoni, bl-għajnuna tal-Grupp Ekonomiku dwar il-Kwistjonijiet Tariffarji, għarblet it-talbiet kollha għal sospensjoni temporanja tad-dazji awtonomi tat-tariffi doganali komuni li l-Istati Membri ressqulha. Il-proposta mehmuża tikkonċerna ċerti prodotti industrijali, agrikoli u tas-sajd. It-talbiet għal sospensjoni marbuta mal-prodotti msemmija hawn fuq ġew eżaminati fid-dawl tal-kriterji ffissati fil-komunikazzjoni mill-Kummissjoni dwar sospensjonijiet u kwoti tat-tariffi awtonomi (ara ĠU C 128, 25.4.1998, p.2). Wara din il-valutazzjoni, il-Kummissjoni qed tqis is-sospensjoni jew it-tnaqqis tad-dazji ġġustifikata għall-prodotti elenkati fl-Anness I għall-proposta mehmuża għal Regolament. Tneħħew dawk il-prodotti li s-sospensjoni tagħhom ma għadhiex fl-interessi ekonomiċi tal-Komunità. L-Anness għal dan ir-Regolament jelenka l-prodotti li għalihom hija proposta sospensjoni, jew li għalihom irid jinbidel il-kliem. Il-perjodu ta' validità tal-miżura għat-twettiq ta' valutazzjonijiet ekonomiċi għas-sospensjonijiet individwali huwa limitat. Għal dawk is-sospensjonijiet li l-Kummissjoni u l-Grupp Ekonomiku dwar Kwistjonijiet Tariffarji jqisu li għandhom jiġu kkanċellati jew jitkomplew għandhom jiġu estiżi jew mħassra wara din id-data. |Il-kuntest ġenerali Huwa fl-interess tal-Komunità li tissospendi parzjalment jew totalment id-dazji awtonomi tat-tariffi doganali komuni għal għadd ta' prodotti ġodda mhux elenkati fl-Anness għar-Regolament tal-Kunsill (KE) Nru 1255/96 biex b'hekk tissospendi temporanjament id-dazji awtonomi tat-tariffi doganali komuni fuq ċerti prodotti industrijali, agrikoli u tas-sajd. |Dispożizzjonijiet eżistenti fil-qasam tal-proposta ĠU L 158, 29.6.1996, p. 1. Ir-Regolament kif emendat l-aħħar bir-Regolament (KE) Nru 729/2007 (ĠU L 166, 28.6.2007, p. 4). |Konsistenza ma’ l-istrateġiji politiċi u l-għanijiet l-oħra ta’ l-Unjoni Konformi mal-politiki ta’ l-agrikoltura, il-kummerċ, l-intrapriża, l-iżvilupp u r-relazzjonijiet esterni. Din il-proposta, b'mod speċjali, mhux qed issir għas-spejjeż tal-pajjiżi li qed jiżviluppaw u li qed igawdu minn ftehim preferenzjali ta' kummerċ ma' l-UE (eż. ir-reġimi GSP, ACP). |2) KONSULTAZZJONI MAL-PARTIJIET INTERESSATI U EVALWAZZJONI TA' L-IMPATT |Il-konsultazzjoni mal-partijiet interessati |Il-metodi ta' konsultazzjoni, is-setturi ewlenin fil-mira u l-profil ġenerali ta' dawk li wieġbu Ġie kkonsultat il-Grupp Ekonomiku dwar il-Kwistjonijiet Tariffarji li jirrappreżenta l-industriji ta' kull Stat Membru. Sinteżi tat-tweġibiet u kif tqiesu Is-sospensjonijiet kollha elenkati jikkorrispondu għall-ftehim li ħareġ mit-taħdidiet fi ħdan il-grupp. |Il-ġbir u l-użu ta’ għarfien espert |Oqsma ta’ għarfien xjentifiku/espert involuti Esperti li jirrapreżentaw l-Istati Membri fuq il-Grupp Ekonomiku dwar il-Kwistjonijiet Tariffarji. Il-metodoloġija użata Konsultazzjoni miftuħa. L-organizzazzjonijiet/esperti ewlenin ikkonsultati Esperti maħtura minn kull SM. Sinteżi tal-pariri miksuba u użati Ma ssemmietx l-eżistenza ta’ riskji potenzjalment serji b’konsegwenzi irriversibbli. Mezzi użati biex l-għarfien espert ikun disponibbli pubblikament Pubblikazzjoni tal-Proposta. |Il-valutazzjoni ta’ l-impatt Mhux applikabbli Il-proposta mhix inkluża fil-Programm ta' Ħidma u Leġiżlattiv tal-Kummissjoni 2008 |3) ELEMENTI ġURIDIċI TAL-PROPOSTA |Sinteżi ta’ l-azzjoni proposta Il-proposta għal Regolament tal-Kunsill li jemenda r-Regolament (KE) Nru 1255/96 li jissospendi b'mod temporanju d-dazji awtonomi tat-tariffi doganali komuni fuq ċerti prodotti industrijali, agrikoli u tas-sajd |Bażi ġuridika Art. 26 |Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni(jiet) li ġejja/in. |Il-miżuri proposti huma skond l-għanijiet tal-programm ta' azzjoni "Dwana 2008". |Din is-sensiela ta' miżuri hija skond il-prinċipji stabbiliti biex jissimplifikaw il-proċeduri għall-operaturi involuti fil-kummerċ barrani u l-Komunikazzjoni tal-Kummissjoni dwar il-kwoti u s-sospensjonijiet tat-tariffi awtonomi. |Għażla ta’ strumenti |Strumenti proposti: regolament. |Mezzi oħrajn ma jkunux adattati għar-raġuni(jiet) li ġejja/in. Bis-saħħa ta' l-Artikolu 26 tat-Trattat tal-KE, sospensjonijiet awtonomi ta' tariffi jiġu approvati mill-Kunsill b'maġġoranza kwalifikata fuq il-bażi ta' proposta tal-Kummissjoni. |4) L-IMPLIKAZZJONI GħALL-BAġIT |Id-dazji doganali mhux miġbura b'ammont totali ta' 9,400,000 €/sena. |5) INFORMAZZJONI ADDIZZJONALI |Simplifikazzjoni |Il-proposta tipprovdi għas-simplifikazzjoni tal-leġiżlazzjoni. |Fl-anness għar-regolament propost, ser tiġi ppubblikata lista konsolidata tas-sospensjonijiet tad-dazju kollha, għalhekk ma jkunx għad hemm bżonn li tikkonsulta aktar minn regolament wieħed biex issib ċertu miżura. |Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 1255/96 tas-27 li jissospendi b'mod temporanju d-dazji ( awtonomi ) tat-Tariffi Doganali Komuni fuq ċerti prodotti industrijali, agrikoli u tas-sajdIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 26 tiegħu,Wara li kkunsidra l-proposta tal-Kummissjoni[1],Billi:(1) Huwa fl-interess tal-Komunità li d-dazji awtonomi tat-tariffi doganali komuni jiġu sospiżi parzjalment jew totalment għal sitta u sittin prodott ġdid mhux elenkati fl-Anness għar-Regolament tal-Kunsill (KE) Nru 1255/96[2].(2) Sitt prodotti li attwalment huma elenkati fl-Anness għar-Regolament (KE) Nru 1255/96 għandhom jitneħħew mil-lista għaliex ma għadux fl-interess tal-Komunità li tinżamm sospensjoni ta’ dazji awtononomi tat-tariffi doganali komuni għal dawk il-prodotti.(3) Barra minn hekk, id-deskrizzjoni ta’ xi prodotti għandha bżonn tinbidel sabiex tqis l-iżviluppi tekniċi tal-prodott u x-xejriet ekonomiċi tas-suq. Dawk il-prodotti jridu jitqisu bħala mneħħija mil-lista u għandhom b’riżultat ta’ dan jiddaħħlu fiha bħala prodotti ġodda.(4) Minħabba n-numru kbir ta' emendi illi għandhom jidħlu fis-seħħ fl-1 ta' Jannar 2008, u sabiex it-test ikun iktar faċilment mifhum mill-qarrej, l-Anness tar-Regolament (KE) Nru 1255/96 għandu jinbidel b'test kompletament ġdid li jidħol fis-seħħ mill-istess data u li jindika prodotti ġodda jew mibdula b’asterisk.(5) L-esperjenza wriet il-ħtieġa li tingħata data ta' skadenza għas-sospensjonijiet elenkati fir-Regolament (KE) Nru 1255/96 biex ikun żgurat li jitqies it-tibdil teknoloġiku u ekonomiku. Dan ma għandux jeskludi t-tmiem prematur ta' ċerti miżuri jew il-kontinwazzjoni tagħhom lil hinn minn dan il-perjodu, jekk jitressqu raġunijiet ekonomiċi, skond il-prinċipji stabbiliti fil-Komunikazzjoni tal-Kummissjoni ta. l-1998 dwar il-kwoti u s-sospensjonijiet tat-tariffi awtonomi[3].(6) Ir-Regolament (KE) Nru 1255/96 għandu għalhekk jiġi emendat skond dan.(7) Billi l-perjodi ta’ validità stipulati f’dan ir-Regolament għandhom jidħlu fis-seħħ mill-1 ta’ Jannar 2008, dan ir-Regolament għandu japplika mill-istess data u jidħol fis-seħħ immedjatament,ADOTTA DAN IR-REGOLAMENT:Artikolu 1L-Anness mar-Regolament (KE) Nru 1255/96 jinbidel bl-Anness għal dan ir-Regolament.Artikolu 2Is-sospensjonjiet temporanji tad-dazji awtonomi tat-tariffi doganali komuni għall-prodotti stipulati fl-Anness għandhom japplikaw mill-1 ta' Jannar 2008. Dawn għandhom jiskadu fid-dati elenkati fl-Anness.Artikolu 3Is-sospensjonijiet tad-dazji awtonomi tat-tariffi doganali Komuni għall-prodotti bil- kodiċijiet TARIC 0304 19 39 45, 0304 19 99 60, 0304 29 61 10, 0304 99 99 21, 2903 39 90 20, 2932 29 85 75, 2933 19 90 10, 2933 39 99 70, 3920 62 19 61 u 3920 62 19 63 jingħalqu b’seħħ mill-1 ta’ Jannar 2008.Artikolu 4Dan ir-Regolament għandu jidħol fis-seħħ fil-jum tal-pubblikazzjoni tiegħu fil -Ġurnal Uffiċjali ta’ l-Unjoni Ewropea.Dan għandu japplika mill-1 ta' Jannar 2008.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentANNESS[Hawnhekk tidħol tabella]DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUSSIVAMENT RISTRETT GĦAD-DĦUL1. ISEM IL-PROPOSTA:Il-proposta għal Regolament tal-Kunsill li jemenda r-Regolament (KE) Nru 1255/96 li jissospendi b'mod temporanju d-dazji awtonomi tat-tariffi doganali komuni fuq ċerti prodotti industrijali, agrikoli u tas-sajd2. LINJI TAL-BAĠIT:Kapitolu u Artikolu: Kap. 12 art. 120It-telf għas-snin li ġejjin imsemmi fil-kolonna “perjodu ta’ validità” ser ikun ikkalkolat separatament mir-regolamenti li ġejjin.Ammont allokat għas-sena finanzjarja 2008: € 16 431 900 0003. IMPATT FINANZJARJU( Il-proposta m'għandha l-ebda impatt finanzjarju(x Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul – l-effett huwa kif ġej:(€ miljuni espressi sa ċifra deċimali waħda)Linja tal-baġit | Dħul[4] | Perjodu ta' 12-il xahar, b'bidu mill-jj/xx/ssss | [Sena 2008] |Artikolu 120 | Impatt fuq ir-riżorsi proprji | 01/01/2008 | - 9.4 |4. MIŻURI KONTRA L-FRODISejrin jitwettqu kontrolli fuq l-aħħar użu ta' xi prodotti koperti b'dan ir-Regolament tal-Kunsill skond l-Artikoli 291 sa 300 tar-Regolament tal-Kummissjoni (KEE) Nru 2454/93 li jistabbilixxi d-dispożizzjonijiet għall-implementazzjoni tal-Kodiċi Doganali Komunitarju.5. KUMMENTI OĦRAĠiet stabbilita data ta' skadenza sabiex jitnaqqsu l-problemi ekonomiċi.Din il-proposta tinkludi l-prodotti eżistenti li ma nbidlux flimkien ma’ l-emendi li għandhom isiru għall-Anness għar-Regolament eżistenti sabiex jitqies dan li ġej:1. talbiet ġodda għal sospensjoni li ġew ippreżentati u aċċettati;2. żviluppi tekniċi ta' prodotti u xejriet ekonomiċi fis-suq li jwasslu biex jitneħħew ċerti sospensjonijiet eżistenti.Għalhekk għandu jiġi ppubblikat anness konsolidat.ŻiedaDan l-Anness, flimkien ma' l-emendi ġejjin minn tibdil fil-Kodiċijiet tan-NM, fih 66 prodott ġdid. Id-dazji mhux miġbura li jikkorrespondu għal dawn is-sospensjonijiet, kkalkulati fuq il-bażi ta' importazzjonijiet previsti lejn l-Istat Membru li għamel it-talba għall-2008, totali ta' MEUR 29.62.Fuq il-bażi ta' l-istatistiċi eżistenti għas-snin preċedenti, jidher, madankollu, li dan l-ammont għandu jiżdied b'fattur medju, li huwa stmat għal madwar 1.8, biex jitqiesu l-importazzjonijiet lejn Stati Membri oħra li qed jużaw l-istess sospensjonijiet. Dan ifisser telf ta' dħul ta' xi MEUR 53.32/sena.Tneħħija:Tneħħew 6 prodotti minn dan l-Anness li jirriflettu l-introduzzjoni mill-ġdid tad-dazji doganali. Dan jirrapreżenta żieda ta' MEUR 44.37 f'riżorsi , kif ikkalkulat minn talbiet għal sospensjoni jew statistiċi disponibbli (2006).Spiża stmata ta' din l-operazzjoniJekk jitqiesu l-istatistiċi disponibbli (2006) bħala bażi, l-impatt fuq it-telf tad-dħul b'riżultat ta' dan ir-Regolament jista' għalhekk jiġi stmat li huwa ta' MEUR 8.95 (bħala ammont gross, inkluż spejjeż mġarrba waqt il-ġbir) x 0.75 = MEUR 6.71 għall-perjodu 01.01.2008 - 31.12.2008. [1] ĠU C , , p. .[2] ĠU L 158, 29.6.1996, p. 1. Ir-Regolament kif l-aħħar emendat bir-Regolament (KE) Nru 729/2007(ĠU L 166, 28.6.2007, p. 4).[3] ĠU C128, 25.4.1998, p. 2[4] F'dak li għandu x'jaqsam ma' riżorsi proprji tradizzjonali (dazji agrikoli, imposti fuq iz-zokkor, dazji doganali) jeħtieġ li l-ammonti indikati jkunu ammonti netti, jiġifieri ammonti grossi wara t-tnaqqis ta' 25% ta' l-ispejjeż tal-ġbir.


               IL-KUMMISSJONI EWROPEA
            Brussell, 18.7.2016
            COM(2016) 460 final
            2016/0218(COD)
            Proposta għal
            REGOLAMENT TAL-PARLAMENT EWROPEW U TAL-KUNSILL
            dwar ċerti proċeduri għall-applikazzjoni tal-Ftehim ta’ Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo*, min-naħa l-oħra

               MEMORANDUM TA’ SPJEGAZZJONI

               Il-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo
                  1*, min-naħa l-oħra, ("il-Ftehim") ġie ffirmat fis-27 ta' Ottubru 2015 u daħal fis-seħħ fl-1 ta' April 2016.

               Issa huwa neċessarju li jiġu stabbiliti r-regoli għall-implimentazzjoni ta’ ċerti dispożizzjonijiet tal-Ftehim, kif ukoll il-proċeduri għall-adozzjoni ta’ regoli ddettaljati ta’ implimentazzjoni.

               Biex ikunu żgurati kundizzjonijiet uniformi għall-implimentazzjoni tal-Ftehim, jinħtieġ li l-Kummissjoni tingħata setgħat ta' implimentazzjoni. Jinħtieġ li dawn is-setgħat jiġu eżerċitati f'konformità mar-Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta' kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni
                  2
               . Minħabba li l-atti ta’ implimentazzjoni jagħmlu parti mill-politika kummerċjali komuni, jinħtieġ tintuża l-proċedura ta’ eżami għall-adozzjoni tagħhom.

               F'ċirkostanzi kritiċi u ta' eċċezzjoni, meta l-Ftehim jipprovdi l-possibbiltà li jiġu applikati miżuri urġenti meħtieġa biex wieħed jindirizza s-sitwazzjoni, jinħtieġ li l-Kummissjoni tadotta tali atti ta' implimentazzjoni minnufih. Għall-miżuri li jikkonċernaw prodotti agrikoli u tas-sajd, jinħtieġ li l-Kummissjoni, għal raġunijiet imperattivi ta' urġenza debitament ġustifikati, tadotta tali atti ta’ implimentazzjoni minnufih.

               Il-Ftehim jistipula li ċerti prodotti agrikoli u tas-sajd li joriġinaw mill-Kosovo jistgħu jiġu importati fl-Unjoni b’dazju doganali mnaqqas, fil-limiti tal-kwoti tariffarji. Għalhekk, hu meħtieġ li jiġu stabbiliti dispożizzjonijiet li jirregolaw il-ġestjoni u r-rieżami ta’ dawk il-kwoti tariffarji sabiex tkun tista’ ssir valutazzjoni bir-reqqa tagħhom.

               Dan ir-Regolament fih miżuri ta’ implimentazzjoni għall-Ftehim, u għalhekk jinħtieġ li japplika malli jidħol fis-seħħ il-Ftehim, sabiex jiġu żgurati l-applikazzjoni u l-ġestjoni effettivi tal-kwoti tariffarji mogħtija skont il-Ftehim, kif ukoll sabiex jiġu żgurati ċ-ċertezza legali u t-trattament ugwali fir-rigward tal-impożizzjoni ta’ dazji.

               2016/0218 (COD)

               Proposta għal

               REGOLAMENT TAL-PARLAMENT EWROPEW U TAL-KUNSILL

               dwar ċerti proċeduri għall-applikazzjoni tal-Ftehim ta’ Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo
                  3*, min-naħa l-oħra

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea, u b’mod partikulari l-Artikolu 207 tiegħu,

               Wara li kkunsidraw il-proposta tal-Kummissjoni Ewropea,

               Wara li l-abbozz tal-att leġiżlattiv intbagħat lill-parlamenti nazzjonali,

               Filwaqt li jaġixxu skont il-proċedura leġiżlattiva ordinarja,

               Billi:

               (1)Fis-27 ta’ Ottubru 2015 ġie ffirmat Ftehim ta' Stabbilizzazzjoni u Assoċjazzjoni ("il-Ftehim") bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo min-naħa l-oħra. Il-Ftehim daħal fis-seħħ fl-1 ta' April 2016.

               (2)
                  4
               Huwa neċessarju li jiġu stabbiliti regoli għall-implimentazzjoni ta’ ċerti dispożizzjonijiet tal-Ftehim, kif ukoll il-proċeduri għall-adozzjoni ta’ regoli ddettaljati ta’ implimentazzjoni.

               (3)Biex ikunu żgurati kundizzjonijiet uniformi għall-implimentazzjoni tal-Ftehim, jinħtieġ li l-Kummissjoni tingħata setgħat ta' implimentazzjoni. Jinħtieġ li dawn is-setgħat jiġu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill
                  5
               . Minħabba li l-atti ta’ implimentazzjoni jagħmlu parti mill-politika kummerċjali komuni, jinħtieġ li tintuża l-proċedura ta’ eżami għall-adozzjoni tagħhom. F'ċirkostanzi kritiċi u ta' eċċezzjoni, meta l-Ftehim jipprovdi l-possibbiltà li jiġu applikati miżuri urġenti meħtieġa biex wieħed jindirizza s-sitwazzjoni, jinħħtieġ li l-Kummissjoni tadotta tali atti ta' implimentazzjoni minnufih. Għall-miżuri li jikkonċernaw prodotti agrikoli u tas-sajd, jinħħtieġ li l-Kummissjoni, għal raġunijiet imperattivi ta' urġenza debitament ġustifikati, tadotta tali atti ta’ implimentazzjoni minnufih.

               (4)Il-Ftehim jistipula li ċerti prodotti agrikoli u tas-sajd li joriġinaw mill-Kosovo jistgħu jiġu importati fl-Unjoni b’dazju doganali mnaqqas, fil-limiti tal-kwoti tariffarji. Għalhekk, hu meħtieġ li jiġu stabbiliti dispożizzjonijiet li jirregolaw il-ġestjoni u r-rieżami ta’ dawk il-kwoti tariffarji sabiex tkun tista’ ssir valutazzjoni bir-reqqa tagħhom.

               (5)Meta miżuri għad-difiża tan-negozju jkunu neċessarji, jinħħtieġ li dawn jiġu adottati skont ir-Regolament tal-Kunsill (KE) Nru 260/2009
                  6
               , ir-Regolament tal-Kunsill (KE) Nru 1225/2009
                  7
                jew, jekk ikun il-każ, ir-Regolament tal-Kunsill (KE) Nru 597/2009
                  8
               .

               (6)Meta Stat Membru jipprovdi informazzjoni lill-Kummissjoni dwar il-possibbiltà ta' frodi jew nuqqas milli tiġi pprovduta kooperazzjoni amministrattiva, tapplika l-leġiżlazzjoni rilevanti tal-Unjoni, b'mod partikolari r-Regolament tal-Kunsill (KE) Nru 515/97
                  9
               .

               (7)Dan ir-Regolament fih miżuri ta’ implimentazzjoni għall-Ftehim, u għalhekk jinħtieġ li japplika malli jidħol fis-seħħ il-Ftehim.

               (8)Sabiex jiġu żgurati l-applikazzjoni u l-ġestjoni effettivi tal-kwoti tariffarji mogħtija skont il-Ftehim, kif ukoll sabiex jiġu żgurati ċ-ċertezza legali u t-trattament ugwali fir-rigward tal-impożizzjoni ta’ dazji, jinħtieġ li japplikaw ċerti dispożizzjonijiet ta' dan ir-Regolament mid-data tad-dħul fis-seħħ tal-Ftehim,

               ADOTTAW DAN IR-REGOLAMENT:

               Artikolu 1

               Suġġett

               Dan ir-Regolament jistabbilixxi regoli u proċeduri għall-adozzjoni ta’ regoli ddettaljati għall-implimentazzjoni ta’ ċerti dispożizzjonijiet tal-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo
                  10*, min-naħa l-oħra ("il-Ftehim").

               Artikolu 2

               Konċessjonijiet fir-rigward tal-ħut u tal-prodotti tas-sajd

               Il-Kummissjoni għandha tadotta regoli dettaljati dwar l-implimentazzjoni tal-Artikolu 31 tal-Ftehim, li jikkonċerna l-kwoti tariffarji għall-ħut u għall-prodotti tas-sajd, permezz ta' atti ta' implimentazzjoni. Dawn l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 13(3) ta' dan ir-Regolament.

               Artikolu 3

               Tnaqqis tariffarju

               1.Soġġett għall-paragrafu 2, ir-rati ta' dazju preferenzjali għandhom jitnaqqsu għad-dritt sal-ewwel post deċimali.

               2.Meta r-riżultat tal-kalkolu tar-rata ta' dazju preferenzali skont il-paragrafu 1 ikun wieħed minn dawn li ġejjin, ir-rata preferenzjali għandha titqies bħala eżenzjoni sħiħa:

               (a)1 % jew inqas fil-każ ta’ dazji ad valorem;

               (b)EUR 1 jew inqas għal kull ammont individwali fil-każ ta' dazji speċifiċi.

               Artikolu 4

               Adattamenti tekniċi

               Il-Kummissjoni għandha tadotta emendi u adattamenti tekniċi għad-dispożizzjonijiet adottati skont dan ir-Regolament li huma meħtieġa wara l-tibdiliet ta' kodiċijiet tan-Nomenklatura Magħquda u ta' subdiviżjonijiet tat-Tariffa Integrata tal-Komunitajiet Ewropej (Tariff of the European Communities, TARIC) jew tibdiliet li jitfaċċaw minħabba l-konklużjoni ta' ftehimiet, protokolli, skambji ta' ittri jew atti oħrajn ġodda jew modifikati, bejn l-Unjoni u l-Kosovo permezz ta' atti ta' implimentazzjoni. Dawn l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 13(3).

               Artikolu 5

               Klawżola ta’ salvagwardja ġenerali

               Meta l-Unjoni jkollha tieħu miżura kif previst fl-Artikolu 43 tal-Ftehim, il-Kummissjoni għandha tadotta din il-miżura permezz ta’ atti ta’ implimentazzjoni. Dawn l-atti ta’ implimentazzjoni għandhom jiġu adottati f’konformità mal-proċedura ta’ eżami msemmija fl-Artikolu 13(3) ta’ dan ir-Regolament, sakemm ma jkunx speċifikat mod ieħor fl-Artikolu 43 tal-Ftehim.

               Artikolu 6

               Klawżola ta’ nuqqas

               Meta l-Unjoni jkollha tieħu miżura prevista fl-Artikolu 44 tal-Ftehim, il-Kummissjoni għandha tadotta din il-miżura permezz ta’ atti ta’ implimentazzjoni. Dawn l-atti ta’ implimentazzjoni għandhom jiġu adottati f’konformità mal-proċedura ta’ eżami msemmija fl-Artikolu 13(3) ta’ dan ir-Regolament.

               Artikolu 7

               Ċirkostanzi eċċezzjonali u kritiċi

               Meta jinqalgħu ċirkostanzi eċċezzjonali u kritiċi skont it-tifsira tal-Artikolu 43(5)(b) u l-Artikolu 44(4) tal-Ftehim, il-Kummissjoni tista' tieħu miżuri li jkunu applikabbli minnufih kif previst fl-Artikoli 41 u 42 tal-Ftehim, skont il-proċedura msemmija fl-Artikolu 13(4) ta' dan ir-Regolament.

               Artikolu 8

               Klawżola ta’ salvagwardja għal prodotti agrikoli u tas-sajd

               1.Minkejja l-proċeduri previsti fl-Artikoli 5 u 6 ta’ dan ir-Regolament, meta l-Unjoni trid tieħu miżura kif previst fl-Artikolu 34(2) jew fl-Artikolu 43 tal-Ftehim, dwar prodotti agrikoli u tas-sajd, il-Kummissjoni, wara talba minn Stat Membru jew bl-inizjattiva tagħha stess, għandha tiddeċiedi dwar il-miżuri meħtieġa wara li tkun irrikorriet, fejn ikun applikabbli, għall-proċedura ta’ referenza prevista fl-Artikolu 41 tal-Ftehim. Dawn il-miżuri għandhom jiġu adottati mill-Kummissjoni permezz ta’ atti ta’ implimentazzjoni. Dawn l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 13(3) ta' dan ir-Regolament.

               Għal raġunijiet imperattivi ta' urġenza debitament ġustifikati, inkluż il-każ imsemmi fil-paragrafu 2, il-Kummissjoni għandha tadotta minnufih atti ta' implimentazzjoni applikabbli skont il-proċedura msemmija fl-Artikolu 13(4) ta' dan ir-Regolament.

               2.Jekk il-Kummissjoni tirċievi t-talba msemmija fil-paragrafu 1 mingħand Stat Membru, hija għandha tieħu deċiżjoni dwarha:

               (a)fi żmien tlett ijiem minn meta tasal it-talba, meta l-proċedura ta' referenza prevista fl-Artikolu 43 tal-Ftehim ma tapplikax; jew

               (b)fi żmien tlitt ijiem wara tmiem il-perjodu ta’ 30 jum imsemmi fl-Artikolu 43(5)(a) tal-Ftehim, meta tapplika l-proċedura ta’ referenza prevista fl-Artikolu 43 tal-Ftehim.

               Il-Kummissjoni għandha tavża lill-Kunsill bil-miżuri li tiddeċiedi.

               Artikolu 9

               Sorveljanza

               Għall-finijiet tal-implimentazzjoni tal-Artikolu 34 tal-Ftehim, għandha tiġi stabbilita sorveljanza tal-Unjoni fuq l-importazzjonijiet ta' prodotti mniżżlin fl-Anness V tal-Protokoll 3 tal-Ftehim. Għandha tapplika l-proċedura stabbilita fl-Artikolu 308(d) tar-Regolament tal-Kummissjoni (KEE) Nru 2454/93
                  11
               .

               Artikolu 10

               Dumping u sussidji

               Fil-każ ta’ prattika li għandha mnejn tippermetti lill-Unjoni li tieħu l-miżuri previsti fl-Artikolu 42(2) tal-Ftehim, l-introduzzjoni ta’ miżuri antidumping jew miżuri kompensatorji, jew tat-tnejn li huma, għandha tiġi deċiża skont id-dispożizzjonijiet stabbiliti fir-Regolament (KE) Nru 1225/2009 u fir-Regolament (KE) Nru 597/2009 rispettivament.

               Artikolu 11

               Kompetizzjoni

               1.Fil-każ ta' prattika li l-Kummissjoni tikkunsidraha bħala mhux kompatibbli mal-Artikolu 75 tal-Ftehim, il-Kummissjoni, wara li teżamina l-każ b’inizjattiva tagħha stess jew wara li ssir talba minn Stat Membru, għandha tiddeċiedi dwar il-miżura xierqa prevista fl-Artikolu 75 tal-Ftehim.

               Il-miżuri previsti fl-Artikoli 75(9) tal-Ftehim, għandhom jiġu adottati fil-każijiet ta’ għajnuna skont il-proċeduri stabbiliti fir-Regolament (KE) Nru 597/2009.

               2.Fil-każ ta’ prattika li tista’ twassal għall-applikazzjoni ta' miżuri lill-Unjoni mill-Kosovo, fuq il-bażi tal-Artikolu 75 tal-Ftehim, il-Kummissjoni, wara li teżamina l-każ, għandha tiddeċiedi jekk il-prattika tkunx kompatibbli mal-prinċipji stabbiliti fil-Ftehim. Meta jkun meħtieġ, il-Kummisjoni għandha tieħu d-deċiżjonijiet xierqa fuq il-bażi ta' kriterji li jirriżultaw mill-applikazzjoni tal-Artikoli 101, 102 u 107 tat-Trattat dwar il-Funzjonament tal-Unjoni Ewropea.

               Artikolu 12

               Frodi jew nuqqas ta’ kooperazzjoni amministrattiva

               1.Fil-każ meta l-Kummissjoni, abbażi ta' informazzjoni pprovduta minn xi Stat Membru jew bl-inizjattiva tagħha stess, issib li l-kundizzjonijiet stabbiliti fl-Artikolu 48 tal-Ftehim huma ssodisfati, hija għandha, mingħajr dewmien żejjed:

               (a)tinforma lill-Parlament Ewropew u lill-Kunsill; kif ukoll

               (b)tinnotifika lill-Kumitat ta’ Stabbilizzazzjoni u Assoċjazzjoni bis-sejba tagħha flimkien mal-informazzjoni oġġettiva li fuqha hija bbażata, u tidħol f’konsultazzjonijiet mal-Kumitat ta’ Stabbilizzazzjoni u Assoċjazzjoni.

               2.Kull pubblikazzjoni li ssir skont l-Artikolu 48(5) tal-Ftehim, għanda ssir mill-Kummissjoni f’Il-Ġurnal Uffiċjali tal-Unjoni Ewropea.

               3.Il-Kummissjoni tista’ tiddeċiedi, permezz ta’ atti ta’ implimentazzjoni adottati f’konformità mal-proċedura ta’ eżami msemmija fl-Artikolu 13(3) ta’ dan ir-Regolament, li tissospendi temporanjament it-trattament preferenzjali rilevanti tal-prodotti kif previst fl-Artikolu 48(4) tal-Ftehim.

               Artikolu 13

               Proċedura ta' kumitat

               1.Għall-finijiet tal-Artikoli 2, 4 u 12 ta' dan ir-Regolament, il-Kummissjoni għandha tkun megħjuna mill-Kumitat tal-Kodiċi Doganali stabbilit bl-Artikolu 285 tar-Regolament (UE) Nru 952/2013. Dan il-Kumitat għandu jkun kumitat fis-sens tar-Regolament (UE) Nru 182/2011.

               2.Għall-finijiet tal-Artikoli minn 5 sa 8 ta’ dan ir-Regolament, il-Kummissjoni għandha tkun megħjuna mill-Kumitat stabbilit bl-Artikolu 4 tar-Regolament (KE) Nru 260/2009. Dan il-Kumitat għandu jkun kumitat fis-sens tar-Regolament (UE) Nru 182/2011.

               3.Meta qed issir referenza għal dan il-paragrafu, għandha tapplika l-proċedura ta' eżami skont l-Artikolu 5 tar-Regolament (UE) Nru 182/2011.

               4.Meta qed issir referenza għal dan il-paragrafu, għandhom japplikaw il-paragrafi minn 1 sa 4 tal-Artikolu 8 tar-Regolament (UE) Nru 182/2011, flimkien mal-Artikolu 5 tiegħu.

               Artikolu 14

               Notifika

               Il-Kummissjoni, filwaqt li taġixxi f’isem l-Unjoni, għandha tkun responsabbli għan-notifika lill-Kunsill ta’ Stabbilizzazzjoni u Assoċjazzjoni u lill-Kumitat ta’ Stabbilizzazzjoni u Assoċjazzjoni rispettivament, kif meħtieġ mill-Ftehim.

               Artikolu 15

               Dħul fis-seħħ

               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

               Għandu japplika mill-1 ta' April 2016.

               Dan ir-Regolament għandu jorbot fl-intier tiegħu u japplika direttament fl-Istati Membri kollha.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  *          Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244/1999 u mal-Opinjoni tal-QIĠ dwar id-Dikjarazzjoni tal-Indipendenza tal-Kosovo

                     (2)
                  Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, 28.2.2011, p. 13).

                     (3)
                  *Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244/1999 u mal-Opinjoni tal-QIĠ dwar id-Dikjarazzjoni tal-Indipendenza tal-Kosovo

                     (4)
                  Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, 28.2.2011, p. 13).

                     (5)
                  Ir-Regolament tal-Kunsill (KE) Nru 260/2009 tas-26 ta' Frar 2009 dwar ir-regoli komuni għall-importazzjonijiet (ĠU L 84, 31.3.2009, p. 1).

                     (6)
                  Ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (ĠU L 343, 22.12.2009, p. 51).

                     (7)
                  Ir-Regolament tal-Kunsill (KE) Nru 597/2009 tal-11 ta’ Ġunju 2009 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea, (ĠU L 188, 18.7.2009, p. 93).

                     (8)
                  Ir-Regolament tal-Kunsill (KE) Nru 515/97 tat-13 ta' Marzu 1997 dwar għajnuna reċiproka bejn l-awtoritajiet amministrattivi tal-Istati Membri u l-kooperazzjoni bejn dawn tal-aħħar u l-Kummissjoni biex ikun assigurat l-applikar korrett tal-liġi dwar materji doganali u agrikoli (ĠU L 82, 22.3.1997, p. 1).

                     (9)
                  *             Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244/1999 u mal-Opinjoni tal-QIĠ dwar id-Dikjarazzjoni tal-Indipendenza tal-Kosovo

                     (10)
                  Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (ĠU L 253, 11.10.1993, p. 1).


				|

		52011PC0518

			Proposta għal REGOLAMENT TAL-KUNSILL li jistabbilixxi sistema Komunitarja għar-reġistrazzjoni tat-trasportaturi ta’ materjali radjuattivi /* KUMM/2011/0518 finali - 2011/0225 (NLE) */

			   	MEMORANDAM TA' SPJEGAZZJONI

1.
ĠUSTIFIKAZZJONI U GĦAN

Fil-livell Ewropew, it-trasportaturi ta’
materjali radjuattivi huma koperti mil-leġiżlazzjoni tat-trasport
taħt it-Trattat dwar il-Funzjonament tal-Unjoni Ewropea (TFUE) u
l-leġiżlazzjoni tal-aspetti speċifiċi għar-radjazzjoni
inkluża l-protezzjoni tas-saħħa tal-ħaddiema u l-pubbliku
ġenerali taħt it-Trattat li jistabbilixxi l-Komunità Ewropea
tal-Enerġija Atomika (Euratom).
Il-leġiżlazzjoni tat-TFUE ġiet
issimplifikata bid-Direttiva 2008/68/KE tal-Parlament Ewropew u
tal-Kunsill tal-24 ta’ Settembru 2008 dwar it-trasport intern
ta’ oġġetti perikolużi bil-kombinazzjoni tal-modi kollha
tat-trasport intern.
Id-Direttiva tal-Kunsill 96/29/Euratom
tat-13 ta’ Mejju 1996 tistabbilixxi l-istandards tas-sigurtà [sikurezza]
bażiċi għall-protezzjoni tas-saħħa tal-ħaddiema u
tal-pubbliku ġenerali minn perikli li joriġinaw mir-radjazzjoni
jonizzanti. Skont l-Artikolu 30 tat-Trattat, dawn l-istandards
bażiċi jfissru:
(a)
dożi massimi permissibbli kompatibbli ma’
sikurezza adegwata;
(b)
livelli massimi permissibbli ta’ esponiment u
kontaminazzjoni;
(c)
il-prinċipji fundamentali li jirregolaw
is-sorveljanza tas-saħħa tal-ħaddiema.
L-Istati Membri, skont l-Artikolu 33,
għandhom jistabbilixxu dispożizzjonijiet xierqa sabiex jiżguraw
il-konformità mal-istandards bażiċi.
Għal raġunijiet ta’ protezzjoni
tas-saħħa tal-ħaddiema u tal-pubbliku ġenerali u sabiex
ix-xogħol tagħhom jiġi ffukat aħjar, l-awtoritajiet
tal-Istati Membri jeħtieġ li jkunu jafu liema persuni,
organizzazzjonijiet jew intrapriżi jridu jikkontrollaw. Għal dan
il-għan, l-Artikoli 3 u 4 tad-Direttiva jesiġu li l-Istati
Membri jissottomettu ċerti prattiki li jinvolvu periklu minn radjazzjoni
jonizzanti għal sistema ta’ rappurtar (notifika) u awtorizzazzjoni jew
projbizzjoni minn qabel ta’ ċerti prattiki.
Id-Direttiva 96/29/Euratom tapplika
għall-prattiki kollha li jinvolvu riskju minn radjazzjoni jonizzanti li
tkun ġejja minn sors artifiċjali jew minn sors ta’ radjazzjoni
naturali, inkluż it-trasport.
Peress li t-trasport huwa l-unika prattika
"mobbli", u meta titqies in-natura transkonfinali spissa ta’
operazzjonijiet tat-trasport, trasportatur jista’ jkollu jsegwi dawn
il-proċeduri ta’ rappurtar u awtorizzazzjoni f’diversi Stati Membri. Barra
minn hekk, l-Istati Membri implimentaw dawn il-proċeduri f’sistemi
differenti, biex b’hekk żiedu l-kumplessità ta’ operazzjonijiet
tat-trasport bħal dawn.
Is-sostituzzjoni ta’ dawn il-proċeduri
ta’ rappurtar u awtorizzazzjoni nazzjonali b’sistema ta’ reġistrazzjoni
unika għall-prattika tat-trasport ser tikkontribwixxi għaldaqstant
għas-simplifikazzjoni tal-proċedura, għat-tnaqqis tal-piż
amministrattiv, għat-tneħħija ta’ ostakli għad-dħul,
filwaqt li l-livelli għoljin ta’ protezzjoni mir-radjazzjoni
jinżammu.
Dan ir-Regolament jissostitwixxi s-sistemi ta’
rappurtar u awtorizzazzjoni fl-Istati Membri bl-implimentazzjoni tad-Direttiva
tal-Kunsill 96/29/Euratom b’reġistrazzjoni unika. Ir-Regolament
jistabbilixxi Sistema Ewropea għar-Reġistrazzjoni tat-Trasportaturi.
Trasportaturi għandhom japplikaw permezz ta’ interfaċċja tal-web
ċentrali. Dawn l-applikazzjonijiet jiġu eżaminati mill-awtorità
kompetenti nazzjonali rispettiva li toħroġ ir-reġistrazzjoni
jekk l-applikant jissodisfa l-istandards bażiċi tas-sikurezza.
Fl-istess ħin, is-sistema tippermetti li l-awtoritajiet kompetenti
jkollhom ħarsa ġenerali aħjar tat-trasportaturi li huma attivi
fil-pajjiż tagħhom. Is-sistema għandha tkun disponibbli,
ittestjata u funzjonali meta dan ir-Regolament jidħol fis-seħħ.
Ir-Regolament jadotta approċċ iggradat
billi jeskludi mill-proċedura tar-reġistrazzjoni t-trasportaturi li
jittrasportaw esklussivament "pakketti ta’ eċċezzjoni".
Min-naħa l-oħra, ir-Regolament iħalli f’idejn l-Istati Membri
sabiex iżidu rekwiżiti ta’ reġistrazzjoni addizzjonali għal
trasportaturi ta’ materjali fissili u b’radjuattività għolja.
Il-Liġi Komunitarja u r-regoli
internazzjonali l-oħra rigward il-protezzjoni fiżika,
is-salvagwardji, u r-responsabbiltà ta’ terzi persuni jibqgħu japplikaw.
Dan hu minnu, b’mod partikolari, għad-Direttiva 2008/68/KE.

2.
BAŻI LEGALI

Id-dispożizzjonijiet ta’ dan
ir-Regolament huma relatati mal-istandards bażiċi
għall-protezzjoni tas-saħħa tal-ħaddiema u tal-pubbliku
ġenerali. Konsegwentement, il-bażi legali magħżula hija
t-Trattat li jistabbilixxi l-Komunità Ewropea tal-Enerġija Atomika, u
b’mod partikolari l-Artikoli 31 u 32 tiegħu.

3.
SUSSIDJARJETÀ U PROPORZJONALITÀ

Il-prinċipju tas-sussidjarjetà japplika
sakemm il-proposta ma taqax taħt il-kompetanza esklussiva tal-Komunità.
Peress li s-setgħat leġiżlattivi tal-Komunità taħt
it-Titolu II il-Kapitolu 3 tat-Trattat tal-EURATOM huma esklussivi
fin-natura tagħhom, mhumiex suġġetti għall-prinċipju
tas-sussidjarjetà.
Il-proporzjonalità hija żgurata wkoll.
Il-mekkaniżmu propost, skont il-valutazzjoni tal-impatt imwettqa
fit-tħejjija, iżomm bilanċ prudenti bejn il-protezzjoni
effettiva tal-ħaddiema u tal-pubbliku matul operazzjonijiet tat-trasport,
l-interessi leġittimi tal-partijiet interessati involuti u l-interessi
tal-Istati Membri. Fuq kollox, l-għażla preferuta hija l-minimu
neċessarju sabiex jintlaħqu b’mod effettiv l-għanijiet
stabbiliti filwaqt li l-ispejjeż jinżammu fi ħdan limiti
raġonevoli.
2011/0225 (NLE)
Proposta għal
REGOLAMENT TAL-KUNSILL
li jistabbilixxi sistema Komunitarja
għar-reġistrazzjoni tat-trasportaturi ta’ materjali radjuattivi
IL-KUNSILL TAL-UNJONI EWROPEA,
Wara li kkunsidra t-Trattat li jistabbilixxi
l-Komunità Ewropea tal-Enerġija Atomika, u b’mod partikolari t-tieni
paragrafu tal-Artikolu 31 u l-Artikolu 32 tiegħu,
Wara li kkunsidra l-proposta tal-Kummissjoni,
imfassla wara li kisbet l-opinjoni ta’ grupp ta’ persuni maħtura
mill-Kumitat Xjentifiku u Tekniku,
Wara li kkunsidra l-opinjoni tal-Kumitat
Ekonomiku u Soċjali Ewropew[1],
Wara li kkunsidra l-opinjoni tal-Parlament
Ewropew[2],
Billi:
(1)
L-Artikolu 33 tat-Trattat jesiġi li
l-Istati Membri jistabbilixxu d-dispożizzjonijiet xierqa sabiex
jiżguraw il-konformità mal-istandards tas-sikurezza bażiċi
għall-protezzjoni tas-saħħa tal-ħaddiema u tal-pubbliku
ġenerali minn perikli li joriġinaw minn radjazzjoni jonizzanti.
(2)
L-istandards tas-sikurezza bażiċi huma
stabbiliti bid-Direttiva tal-Kunsill 96/29/Euratom
tat-13 ta’ Mejju 1996[3].
Dik id-Direttiva tapplika għall-prattiki kollha li jinvolvu riskju ta’
radjazzjoni jonizzanti li toriġina minn sors ta’ radjazzjoni
artifiċjali jew naturali, inkluż it-trasport.
(3)
Sabiex tiġi żgurata l-konformità
mal-istandards bażiċi, hu neċessarju li jiġu stabbiliti
liema persuni, organizzazzjonijiet jew intrapriżi għandhom jiġu
kkontrollati mill-awtoritajiet tal-Istati Membri. Għal dan il-għan,
id-Direttiva 96/29/Euratom tesiġi li l-Istati Membri jissottomettu
ċerti prattiki li jinvolvu periklu minn radjazzjoni jonizzanti għal
sistema ta’ rappurtar u awtorizzazzjoni minn qabel jew li jipprojbixxu
ċerti prattiki.
(4)
Peress li t-trasport huwa l-uniku prattika li
għandha natura transkonfinali, it-trasportaturi ta’ materjali radjuattivi
jistgħu jkunu meħtieġa jsegwu r-rekwiżiti relatati
mas-sistemi ta’ rappurtar u awtorizzazzjoni f’diversi Stati Membri. Dan
ir-Regolament jissostitwixxi dawn is-sistemi ta’ rappurtar u awtorizzazzjoni
fl-Istati Membri b’sistema ta’ reġistrazzjoni unika valida fil-Komunità
Ewropea tal-Enerġija Atomika kollha (minn hawn il-quddiem 'il-Komunità').
(5)
Għat-trasportaturi bl-ajru u bil-baħar,
tali sistemi ta’ reġistrazzjoni u ċertifikazzjoni diġà
jeżistu. Ir-Regolament tal-Kunsill (KEE) Nru 3922/91
tas-16 ta’ Diċembru 1991 dwar l-armonizzazzjoni ta’
rekwiżiti tekniċi u proċeduri amministrattivi fil-qasam
tal-avjazzjoni ċivili[4]
jistabbilixxi li t-trasportaturi tal-ajru jeħtieġu ċertifikat
ta’ operatur tal-ajru speċifiku għat-trasportazzjoni ta’
oġġetti perikolużi. Għat-trasport bil-baħar,
id-Direttiva 2002/59/KE tal-Parlament Ewropew u tal-Kunsill tas-27 ta’ Ġunju 2002
tistabbilixxi sistema għall-monitoraġġ u l-informazzjoni dwar
it-traffiku tal-bastimenti fil-Komunità[5].
Iċ-ċertifikati maħruġa mill-awtoritajiet tal-avjazzjoni
ċivili u s-sistema ta’ rappurtar għal bastimenti marittimi huma
kkunsidrati li jimplimentaw b’mod sodisfaċenti r-rekwiżiti ta’
rappurtar u awtorizzazzjoni tad-Direttiva 96/29/Euratom. Għalhekk,
reġistrazzjoni ta’ trasportaturi bl-ajru u bil-baħar taħt dan
ir-Regolament mhijiex neċessarja biex tippermetti lill-Istati Membri
jiżguraw il-konformità mal-istandards bażiċi f’dawn il-modi ta’
trasport.
(6)
Trasportaturi ta’ materjal radjuattiv huma
suġġetti għal għadd ta’ rekwiżiti
tal-leġiżlazzjoni tal-Unjoni u tal-Euratom kif ukoll strumenti legali
internazzjonali. Ir-Regolamenti tal-Aġenzija Internazzjonali tal-Enerġija
Atomika (IAEA) għat-Trasport Sikur ta’ Materjal Radjuattiv (TS-R-1) u
r-Regolamenti Modali għat-Trasport ta’ Oġġetti Perikolużi
jibqgħu japplikaw direttament jew jiġu implimentati mill-Istati
Membri taħt id-Direttiva 2008/68/KE tal-Parlament Ewropew u
tal-Kunsill tal-24 ta’ Settembru 2008 dwar it-trasport intern
ta’ oġġetti perikolużi[6]
għat-trasport bit-triq, bil-ferrovija u fl-ilmijiet navigabbli interni.
Id-dispożizzjonijiet ta’ din id-Direttiva huma, madankollu, mingħajr
preġudizzju għall-applikazzjoni ta’ dispożizzjonijiet oħra
fl-oqsma tas-sikurezza u s-saħħa okkupazzjonali u l-protezzjoni
ambjentali.
ADOTTA
DAN IR-REGOLAMENT
Artikolu 1
Suġġett u kamp ta' applikazzjoni
(1)
Dan ir-Regolament jistabbilixxi sistema Komunitarja
għar-reġistrazzjoni ta’ trasportaturi ta’ materjali radjuattivi li
tiffaċilita l-kompitu tal-Istati Membri biex jiżguraw li l-istandards
bażiċi għall-protezzjoni tas-saħħa tal-ħaddiema u
tal-pubbliku ġenerali minn perikli li joriġinaw minn radjazzjonijiet
jonizzanti stabbiliti fid-Direttiva 96/29/Euratom qed jiġu osservati.
(2)
Dan ir-Regolament għandu japplika għal
kwalunkwe trasportatur li jittrasporta materjali radjuattivi fi ħdan
il-Komunità, minn pajjiżi terzi għall-Komunità u mill-Komunità
għal pajjiżi terzi. Dan ma għandux japplika għal
trasportaturi li jittrasportaw materjali radjuattivi bl-ajru u bil-baħar.
Artikolu 2
Definizzjonijiet
Għall-finijiet ta’ dan ir-Regolament
(1)
"trasportatur" tfisser kwalunkwe persuna,
organizzazzjoni jew intrapriża pubblika li twettaq il-prattika ta’
trasport ta’ materjal radjuattiv bi kwalunkwe mezz tat-trasport fil-Komunità
inklużi trasportaturi li jwettqu attivitajiet abbażi ta’
arranġamenti ta’ kiri jew kumpens;
(2)
"awtorità kompetenti" tfisser kwalunkwe
awtorità maħtura mill-Istat Membru sabiex twettaq kompiti skont dan
ir-Regolament;
(3)
"trasport" tfisser l-operazzjonijiet
kollha tat-trasport mill-post tal-oriġini għall-post
tad-destinazzjoni, inklużi t-tagħbien, il-ħżin waqt
it-tranżitu u l-ħatt ta’ materjal radjuattiv;
(4)
"materjal radjuattiv" tfisser kwalunkwe
materjal li fih radjunuklidi fejn kemm il-konċentrazzjoni tal-attività
kemm l-attività totali fil-kunsinna jaqbżu l-valuri speċifikati
fil-paragrafi 402–407 tar-Regolamenti tal-IAEA għat-Trasport Sikur
ta’ Materjal Radjuattiv, Rekwiżiti tas-Sikurezza Nru TS-R-1, 2009,
Vjenna;
(5)
"oġġetti perikolużi ta’
konsegwenzi għoljin - materjal radjuattiv" tfisser materjali
radjuattivi li għandhom il-potenzjal li jintużaw ħażin
f’inċident terroristiku u li jistgħu, b'riżultat ta' dan,
jipproduċu konsegwenzi serji bħal diżgrazzji tal-massa jew qerda
tal-massa kif iddefinit fl-Appendiċi A.9. tas-Sensiela dwar
is-Sikurezza Nukleari tal-IAEA Nru 9 “Security in the Transport of
Radioactive Material”, Vjenna, 2008;
(6)
"pakkett ta’ eċċezzjoni"
tfisser kwalunkwe pakkett li fih il-kontenut radjuattiv permess ma jaqbiżx
il-livelli ta’ attività stabbiliti fit-Tabella V tat-Taqsima IV
tar-Regolamenti għat-Trasport Sikur ta’ Materjal Radjuattiv
Nru TS-R-1 jew wieħed minn għaxra ta’ dawn il-limiti
għat-trasport bil-posta u li huma tikkettati bħala
NU Nru 2908, 2909, 2910 jew 2911;
(7)
"materjal fissili" tfisser uranju-233,
uranju-235, plutonju-239 u plutonju-241 jew kwalunkwe kombinazzjoni ta’ dawn
ir-radjunuklidi.
Artikolu 3
Dispożizzjonijiet ġenerali
(1)
It-trasportaturi ta’ materjali radjuattivi
għandu jkollhom reġistrazzjoni valida miksuba skont
l-Artikolu 5. Ir-reġistrazzjoni għandha tippermetti
lit-trasportatur iwettaq il-prattika tat-trasport fl-Unjoni Ewropea kollha.
(2)
Operazzjonijiet tat-trasport individwali
għandhom ikunu akkumpanjati minn kopja taċ-ċertifikat
tar-reġistrazzjoni tat-trasportatur jew minn liċenzja jew
reġistrazzjoni miksuba skont il-proċedura nazzjonali applikabbli
fil-każ tat-trasport imsemmi fil-paragrafu (3).
(3)
Detentur ta’ liċenzji jew
reġistrazzjonijiet validi maħruġa skont
id-Direttiva 96/29/Euratom għall-immaniġġjar ta’ materjal
radjuattiv jew għall-użu ta’ tagħmir li fih materjal jew sorsi
radjuattivi jista’ jittrasporta dawn il-materjali jew sorsi mingħajr
ir-reġistrazzjoni taħt dan ir-Regolament jekk it-trasportazzjoni hija
inkluża fil-liċenzji jew ir-reġistrazzjonijiet għall-Istati
Membri kollha fejn isir it-trasport.
(4)
Rekwiżiti ta’ rappurtar u awtorizzazzjoni
nazzjonali li huma addizzjonali għar-rekwiżiti stabbiliti b’dan
ir-Regolament jistgħu japplikaw biss għat-trasportaturi tal-materjali
li ġejjin:
–
materjal fissili, minbarra uranju naturali jew
uranju mfaqqar li ġie rradjat f’reattur termali biss;
–
oġġetti perikolużi ta’ konsegwenzi
għoljin - materjali radjuattivi.
Artikolu 4
Sistema Elettronika għar-Reġistrazzjoni tat-Trasportaturi (ESCReg)
(1)
Għas-superviżjoni u l-kontroll
tat-trasport ta’ materjal radjuattiv, għandha tiġi stabbilita Sistema
Elettronika għar-Reġistrazzjoni tat-Trasportaturi (ESCReg)
mill-Kummissjoni li tkun responsabbli wkoll għall-manutenzjoni tagħha.
Il-Kummissjoni għandha tiddefinixxi informazzjoni addizzjonali, kif ukoll
speċifikazzjonijiet u rekwiżiti tekniċi tal-ESCReg.
(2)
L-ESCReg għandha tagħti
aċċess ristrett u sikur lill-awtoritajiet kompetenti tal-Istati
Membri, lit-trasportaturi rreġistrati u lill-applikanti, soġġett
għad-dispożizzjonijiet rilevanti dwar il-protezzjoni ta' dejta
personali, kif stabbiliti b’mod partikolari bid-Direttiva 95/46/KE
tal-Parlament Ewropew u tal-Kunsill[7].
L-awtoritajiet kompetenti għandu jkollhom aċċess
għad-dejta kollha disponibbli.
(3)
Il-Kummissjoni ma għandhiex tkun responsabbli
għall-kontenut u l-eżattezza tal-informazzjoni sottomessa permezz
tal-ESCReg.
Artikolu 5
Proċedura ta’ reġistrazzjoni
(1)
Trasportatur għandu japplika
għar-reġistrazzjoni permezz tal-ESCReg.
(2)
It-trasportatur applikant għandu jissottometti
l-formola tal-applikazzjoni elettronika mimlija stabbilita fl-Anness I.
(3)
Mal-mili u s-sottomssjoni tal-formola
tal-applikazzjoni, l-applikant għandu jirċievi konferma awtomatika li
l-applikazzjoni tkun waslet, flimkien man-numru tal-applikazzjoni.
(4)
Jekk l-applikant ikun stabbilit fi Stat Membru
wieħed jew aktar, l-applikazzjoni għandha tiġi pproċessata
mill-awtorità kompetenti tal-Istat Membru fejn ikun stabbilit
l-uffiċċju prinċipali tal-applikant.
(5)
Jekk l-applikant ikun stabbilit f’pajjiż terz,
l-applikazzjoni għandha tiġi pproċessata mill-awtorità
kompetenti tal-Istat Membru fejn it-trasportatur għandu l-ħsieb li
jidħol għall-ewwel darba fit-territorju tal-Unjoni.
(6)
L-awtorità kompetenti tal-Istat Membru li
toħroġ l-ewwel ċertifikat ta’ reġistrazzjoni ta’
trasportatur għandha toħroġ ukoll iċ-ċertifikat
l-ġdid f’każ ta’ modifika tad-dejta skont l-Artikolu 6.
(7)
Fi żmien tmien ġimgħat mill-konferma
tal-ħruġ tal-konferma tar-riċevuta tal-applikazzjoni l-awtorità
kompetenti għandha toħroġ ċertifikat ta’
reġistrazzjoni ta’ trasportatur jekk tikkunsidra li l-informazzjoni
sottomessa hija kompluta u li hija skont ir-rekwiżiti applikabbli ta’ dan
ir-Regolament, u tad-Direttiva 96/29/Euratom u d-Direttiva 2008/68/KE.

(8)
Iċ-ċertifikat ta’ reġistrazzjoni ta’
trasportatur għandu jinkludi l-informazzjoni stabbilita fl-Anness II
u għandu jinħareġ fil-forma ta’ ċertifikat ta’
reġistrazzjoni standardizzat permezz tal-ESCReg.
(9)
Kopja taċ-ċertifikat ta’
reġistrazzjoni ta’ trasportatur għandha tiġi pprovduta
awtomatikament permezz tal-ESCReg lill-awtoritajiet kompetenti kollha
tal-Istati Membri fejn it-trasportaturi għandhom il-ħsieb li joperaw.
(10)
Jekk l-awtorità kompetenti tiċħad
il-ħruġ taċ-ċertifikat ta’ reġistrazzjoni ta’ trasportatur
abbażi tal-fatt li l-applikazzjoni ma tkunx kompluta jew ma tkunx konformi
mar-rekwiżiti applikabbli, għandha twieġeb lill-applikant
bil-miktub fi żmien tmien ġimgħat minn meta tkun ħarġet
il-konferma tar-riċevuta. L-awtorità kompetenti għandha tipprovdi
dikjarazzjoni tar-raġunijiet taċ-ċaħda.
(11)
Kopja taċ-ċaħda u dikjarazzjoni
tar-raġunijiet għandhom jiġu pprovduti awtomatikament permezz
tal-ESCReg lill-awtoritajiet kompetenti kollha tal-Istati Membri fejn
it-trasportaturi għandhom il-ħsieb li joperaw.
(12)
F’każ ta’ ċaħda tal-ħruġ
taċ-ċertifikat ta’ reġistrazzjoni ta’ trasportatur, l-applikant
jista’ jressaq rikors skont ir-rekwiżiti legali nazzjonali applikabbli.
(13)
Ċertifikat validu ta’ reġistrazzjoni
għandu jiġi rikonoxxut mill-Istati Membri kollha.
(14)
Iċ-ċertifikat ta’ reġistrazzjoni ta’
trasportatur huwa validu għal perjodu ta’ ħames snin u jista’
jiġġedded wara applikazzjoni mit-trasportatur.
Artikolu 6
Modifika tad-dejta
(1)
It-trasportatur għandu jkun responsabbli biex
jiżgura li d-dejta pprovduta fil-formola tal-applikazzjoni
għar-reġistrazzjoni Komunitarja tat-trasportaturi sottomessa
lill-ESCReg tibqa’ eżatta.
(2)
It-trasportatur għandu japplika għal
ċertifikat ġdid fil-każ ta’ modifika tad-dejta inkluża
fil-parti A tal-formola tal-applikazzjoni għar-reġistrazzjoni Komunitarja
tat-trasportaturi.
Artikolu 7
Assigurazzjoni tal-konformità
(1)
Jekk trasportatur ma jikkonformax
mar-rekwiżiti ta’ dan ir-Regolament l-awtorità kompetenti tal-Istat Membru
fejn ikun ġie skopert in-nuqqas ta' konformità għandha tapplika
l-miżuri ta’ infurzar fi ħdan il-qafas legali ta’ dak l-Istat Membru,
bħal notifiki bil-miktub, miżuri ta’ taħriġ u edukazzjoni,
sospensjoni, revoka jew modifika tar-reġistrazzjoni jew prosekuzzjoni,
skont kemm ikun sinifikanti mil-lat ta' sikurezza n-nuqqas ta' konformità u
r-rekord tal-konformità tat-trasportatur.
(2)
Din l-awtorità kompetenti għandha tikkomunika
lit-trasportatur u lill-awtoritajiet kompetenti tal-Istati Membri
konċernati fejn it-trasportatur kien qed jippjana li jittrasporta
materjali radjuattivi, l-informazzjoni dwar l-azzjoni ta’ infurzar applikata u
dikjarazzjoni tar-raġunijiet għall-applikazzjoni ta’ dik l-azzjoni.
Jekk it-trasportatur ma jikkonformax mal-azzjoni ta’ infurzar applikata skont
il-paragrafu 1, l-awtorità kompetenti tal-Istat Membru fejn ikun stabbilit
l-uffiċċju prinċipali tat-trasportatur jew, jekk it-trasportatur
ikun stabbilit f’pajjiż terz, l-awtorità kompetenti tal-Istat Membru, fejn
it-trasportatur kellu l-ħsieb li jidħol għall-ewwel darba
fit-territorju tal-Komunità għandha tirrevoka r-reġistrazzjoni.
(3)
L-awtorità kompetenti għandha tikkomunika
lit-trasportatur u lill-awtoritajiet kompetenti l-oħra konċernati
r-revoka flimkien ma’ dikjarazzjoni tar-raġunijiet.
Artikolu 8
Awtoritajiet kompetenti u punt tal-kuntatt nazzjonali
(1)
L-Istati Membri għandhom jaħtru awtorità
kompetenti u punt tal-kuntatt nazzjonali għat-trasport ta’ materjali
radjuattivi.
(2)
L-Istati Membri għandhom jibagħtu
lill-Kummissjoni mhux aktar tard minn xahar wara d-dħul fis-seħħ
ta’ dan ir-Regolament l-isem(ismijiet), l-indirizz(i) u l-informazzjoni kollha
neċessarja għal komunikazzjoni rapida mal-awtoritajiet kompetenti u
mal-punt tal-kuntatt nazzjonali għat-trasport ta’ materjali radjuattivi,
kif ukoll kwalunkwe bidla sussegwenti tat-tali dejta.
(3)
Il-Kummissjoni għandha tikkomunika din
l-informazzjoni u kwalunkwe bidla fiha lill-awtoritajiet kompetenti kollha
fil-Komunità permezz tal-ESCReg.
Artikolu 9
Kooperazzjoni bejn awtoritajiet kompetenti
L-awtoritajiet kompetenti tal-Istati Membri
għandhom jikkooperaw bil-għan li jiġu armonizzati
r-rekwiżiti tagħhom għall-ħruġ ta’ reġistrazzjoni
u biex jiżguraw l-applikazzjoni u l-infurzar armonizzati ta’ dan
ir-Regolament.
Fejn hemm diversi awtoritajiet
kompetenti fi ħdan Stat Membru, dawn għandhom jikkollaboraw u
jikkooperaw mill-qrib abbażi ta’ ftehimiet legali jew formali bejniethom
billi jkopru r-responsabbiltajiet ta’ kull awtorità. Dawn għandhom
jikkomunikaw ma' xulxin u jipprovdu informazzjoni lil xulxin, lill-punt
tal-kuntatt nazzjonali, u lill-organizzazzjonijiet oħra governattivi u
mhux governattivi li għandhom responsabbiltajiet relatati.
Artikolu 10
Grupp ta’ esperti
Il-Kummissjoni għandha tistabbilixxi
grupp ta’ esperti b’Deċiżjoni tal-Kummissjoni abbażi
tal-Artikolu 135 tat-Trattat Euratom.
Il-grupp għandu jagħti pariri u
jgħin lill-Kummissjoni fit-twettiq tal-kompiti tagħha pprovduti f’dan
ir-Regolament.
Il-grupp għandu jkun magħmul minn
esperti nnominati mill-Istati Membri u esperti nnominati mill-Kummissjoni u
għandu jkun ippresedut minn rappreżentant tal-Kummissjoni.
Artikolu 11
Dħul fis-seħħ
Dan ir-Regolament għandu jidħol
fis-seħħ fl-għoxrin jum wara dak tal-pubblikazzjoni tiegħu
f'Il-Ġurnal Uffiċjali tal-Unjoni Ewropea.
Għandu japplika minn sitt xhur wara
d-dħul fis-seħħ tiegħu.
Dan ir-Regolament għandu jorbot fl-intier
tiegħu u japplika direttament fl-Istati Membri kollha.
Magħmul fi Brussell, […]
                                                                       Għall-Kunsill
                                                                       Il-President
                                                                       […]
ANNESS I
FORMOLA TAL-APPLIKAZZJONI GĦAR-REĠISTRAZZJONI KOMUNITARJA
TAT-TRASPORTURI
JEKK JOGĦĠBOK IBGĦAT DIN
L-APPLIKAZZJONI BILLI TUŻA BISS IL-WEBSAJT TAS-SISTEMA ELETTRONIKA SIKURA
TAL-KUMMISSJONI EWROPEA GĦAR-REĠISTRAZZJONI TAT-TRASPORTATURI
(ESCReg)
L-INFORMAZZJONI FIL-PARTI A HIJA
SUĠĠETTA GĦAL REĠISTRAZZJONI ĠDIDA JEKK TINTALAB
MODIFIKA.
L-informazzjoni Pprovduta f'din il-formola
tal-applikazzjoni se tiġi proċessata mill-Kummissjoni Ewropea skont
ir-Regolament Euratom xxxxx
         ĊERTIFIKAT ĠDID TA’
REĠISTRAZZJONI
         MODIFIKA TA’
REĠISTRAZZJONI EŻISTENTI
         TIĠDID TA’
REĠISTRAZZJONI EŻISTENTI
Numru/i taċ-Ċertifikat
tar-Reġistrazzjoni:
Jekk jogħġbok agħti d-dettalji
għaliex qed tintalab varjazzjoni ta’ reġistrazzjoni eżistenti
1. IDENTIFIKAZZJONI TAL-APPLIKANT:
 PARTI A || PARTI B
 ISEM IL-KUMPANIJA: INDIRIZZ SĦIĦ: NUMRU TAR-REĠISTRAZZJONI NAZZJONALI:   || 1. Isem, pożizzjoni, indirizz sħiħ, numru tat-telefown u indirizz tal-posta elettronika tar-rappreżentant responsabbli tal-organizzazzjoni tat-trasportatur (persuna mogħtija s-setgħa sabiex tikkommetti lill-organizzazzjoni tat-trasportaturi): 2. Isem, pożizzjoni, indirizz sħiħ, numru tat-telefown u indirizz tal-posta elettronika tal-persuna tal-kuntatt għall-awtoritajiet dwar kwistjonijiet tekniċi/amministrattivi (li hija responsabbli għall-konformità mar-regolamenti għall-attivitajiet mobilizzati mill-kumpanija tat-trasportatur): 3. Isem, pożizzjoni, indirizz sħiħ tal-konsulent tas-sikurezza (għal modi tat-trasport intern biss u jekk huma differenti minn 1 jew 2): 4. Isem, pożizzjoni u indirizz sħiħ tal-persuna responsabbli għall-implimentazzjoni tal-Programm ta’ Protezzjoni mir-Radjazzjoni jekk tkun differenti minn 1 jew 2 jew 3.
2. NATURA TAT-TRASPORT:
 PARTI A || PARTI B
        TRIQ        FERROVIJA        ILMIJIET NAVIGABBLI INTERNI  || 1 Persunal involut u mħarreġ għat-trasport (informazzjoni)        1 sa 5          5 sa 10        10 sa 20                  >20 2 Settur tal-attività tat-trasport: deskrizzjoni ġenerali tan-natura tal-attivitajiet tat-trasport li għandhom jitwettqu (informazzjoni)  użu mediku  użu industrijal, użu f'ittestjar mhux distruttiv, riċerka          użu f'ċiklu tal-fjuwil nukleari             skart  oġġetti perikolużi ta’ konsegwenzi għoljin - materjali radjuattivi
3. KOPERTURA ĠEOGRAFIKA
Jekk jogħġbok immarka mil-lista ta’ hawn
taħt dawk l-Istati Membri li fihom huwa ppjanat li jiġi ttrasportat
il-materjal radjuattiv u agħżel in-natura tal-attività
 Jekk attivitajiet huma mobilizzati wkoll fi Stati Membri għajr l-Istat Membru fejn saret l-applikazzjoni għar-reġistrazzjoni, aktar dettalji speċifiċi għal kull pajjiż; jiġifieri tranżitu biss, jew postijiet ewlenin ta’ tagħbien/ħatt fi ħdan il-pajjiż partikolari; frekwenza:
 PARTI A || PARTI B
 L-Awstrija Il-Belġju Il-Bulgarija Ċipru Ir-Repubblika Ċeka Id-Danimarka L-Estonja Il-Finlandja Franza Il-Ġermanja Il-Greċja L-Ungerija L-Irlanda L-Italja Il-Latvja Il-Litwanja Il-Lussemburgu Malta Il-Pajjiżi l-Baxxi Il-Polanja Il-Portugall Ir-Rumanija Is-Slovakkja Is-Slovenja Spanja L-Isvezja Ir-Renju Unit ||  tranżitu  ħatt  tagħbien postijiet ewlenin tat-tagħbien: postijiet ewlenin tal-ħatt: frekwenza:  kuljum  kull ġimgħa  kull xahar  inqas frekwenti
4. TIP TA’ KONSENJI
Reġistrazzjoni ntalbet għal:
 PARTI A TIP TA’ PAKKETT – Klassifikazzjoni skont it-TS-R-1 || PARTI B: Għadd stmat ta’ pakketti /sena
 NU 2908 MATERJAL RADJUATTIV, PAKKETT TA’ EĊĊEZZJONI — PAKKETT VOJT NU 2909 MATERJAL RADJUATTIV, PAKKETT TA’ EĊĊEZZJONI — OĠĠETTI MANIFATTURATI MINN URANJU NATURALI jew URANJU MFAQQAR jew TORJU NATURALI NU 2910 MATERJAL RADJUATTIV, PAKKETT TA’ EĊĊEZZJONI — KWANTITÀ LIMITATA TA’ MATERJAL NU 2911 MATERJAL RADJUATTIV, PAKKETT TA’ EĊĊEZZJONI — STRUMENTI jew OĠĠETTI NU 2912 MATERJAL RADJUATTIV, ATTIVITÀ SPEĊIFIKA BAXXA (LSA-I), mhux fissili jew fissili ta’ eċċezzjoni NU 2913 MATERJAL RADJUATTIV, OĠĠETTI B’WIĊĊ KONTAMINAT (SCO-I jew SCO-II), mhux fissili jew fissili ta’ eċċezzjoni NU 2915 MATERJAL RADJUATTIV, PAKKETT TAT-TIP A, mingħajr forma speċjali, mhux fissili jew fissili ta’ eċċezzjoni NU 2916 MATERJAL RADJUATTIV, PAKKETT TAT-TIP B(U), mhux fissili jew fissili ta’ eċċezzjoni NU 2917 MATERJAL RADJUATTIV, PAKKETT TAT-TIP B(M), mhux fissili jew fissili ta’ eċċezzjoni NU 2919 MATERJAL RADJUATTIV, TRASPORTAT TAĦT FTEHIM SPEĊJALI, mhux fissili jew fissili ta’ eċċezzjoni NU 2977 MATERJAL RADJUATTIV, EŻAFLUWORUR TAL-URANJU, FISSILI NU 2978 MATERJAL RADJUATTIV, EŻAFLUWORUR TAL-URANJU, mhux fissili jew fissili ta’ eċċezzjoni NU 3321 MATERJAL RADJUATTIV, ATTIVITÀ SPEĊIFIKA BAXXA (LSA-II), mhux fissili jew fissili ta’ eċċezzjoni NU 3322 MATERJAL RADJUATTIV, ATTIVITÀ SPEĊIFIKA BAXXA (LSA-III), mhux fissili jew fissili ta’ eċċezzjoni NU 3323 MATERJAL RADJUATTIV, PAKKETT TAT-TIP C, mhux fissili jew fissili ta’ eċċezzjoni NU 3324 MATERJAL RADJUATTIV, ATTIVITÀ SPEĊIFIKA BAXXA (LSA-II), FISSILI NU 3325 MATERJAL RADJUATTIV, ATTIVITÀ SPEĊIFIKA BAXXA (LSA-III), FISSILI NU 3326 MATERJAL RADJUATTIV, OĠĠETTI B’WIĊĊ KONTAMINAT (SCO-I jew SCO-II), FISSILI NU 3327 MATERJAL RADJUATTIV, PAKKETT TAT-TIP A, FISSILI, mingħajr forma speċjali NU 3328 MATERJAL RADJUATTIV, PAKKETT TAT-TIP B(U), FISSILI NU 3329 MATERJAL RADJUATTIV, PAKKETT TAT-TIP B(M), FISSILI NU 3330 MATERJAL RADJUATTIV, PAKKETT TAT-TIP C, FISSILI NU 3331 MATERJAL RADJUATTIV, TRASPORTAT TAĦT FTEHIM SPEĊJALI, FISSILI NU 3332 MATERJAL RADJUATTIV, PAKKETT TAT-TIP A, B’FORMA SPEĊJALI, mhux fissili jew fissili ta’ eċċezzjoni NU 3333 MATERJAL RADJUATTIV, PAKKETT TAT-TIP A, B’FORMA SPEĊJALI, FISSILI   ||
5. PROGRAMM TA’ PROTEZZJONI MIR-RADJAZZJONI (RPP)
 PARTI A: Meta nimmarka din il-kaxxa: Jiena niddikjara li aħna għandna RPP li hu implimentat kompletament u applikat b'mod strett       || PARTI B: Referenza u data tad-dokument li jiddeskrivi l-RPP   Upload tal-RPP
6. PROGRAMM TA’ ASSIGURAZZJONI TAL-KWALITÀ (QAP)
Dan il-QAP għandu jkun disponibbli
għall-ispezzjoni mill-awtorità kompetenti (skont l-Artikolu 1.7.3
tal-ADR)
 PARTI A: Meta nimmarka din il-kaxxa: Jiena niddikjara li aħna għandna QAP li hu implimentat kompletament u applikat b'mod strett || PARTI B: Referenza u data tad-dokument  ISO 9002
7.
DIKJARAZZJONI
 Jiena, it-trasportatur, qiegħed
hawnhekk niċċertifika li jiena nikkonforma mar-regolamenti
internazzjonali, komunitarji u nazzjonali kollha relatati mat-trasport ta’
materjali radjuattivi.
 Jiena, it-trasportatur, qiegħed
hawnhekk niċċertifika li l-informazzjoni inkluża f’din
il-formola hija korretta.
Data ………..            Isem ………..……..    Firma………
ANNESS II
ĊERTIFIKAT ELETTRONIKU TA’ REĠISTRAZZJONI TA’ TRASPORTATURI
GĦAT-TRASPORT TA’ MATERJAL RADJUATTIV
NOTA:
KOPJA TA’ DAN IĊ-ĊERTIFIKAT TA’
REĠISTRAZZJONI GĦANDHA TAKKUMPANJA KULL TRASPORT LI JAQA’ TAĦT
IL-KAMP TA’ APPLIKAZZJONI TA' DAN IR-REGOLAMENT.
Dan iċ-ċertifikat ta’
reġistrazzjoni qed jinħareġ skont ir-Regolament tal-Kunsill
(Euratom) xxxxx
Dan iċ-ċertifikat ma jeżonorax
lit-trasportatur mill-konformità mar-regolamenti tat-trasport applikabbli
l-oħra.
1) NUMRU TAR-REFERENZA TAR-REĠISTRAZZJONI:
BE/ xxxx / jj-xx-ssss
2) ISEM L-AWTORITÀ / PAJJIŻ:
3) ISEM IL-KUMPANIJA & INDIRIZZ
4) MOD TAT-TRASPORT:
       TRIQ
       FERROVIJA
       ILMIJIET NAVIGABBLI INTERNI
7) STATI MEMBRI fejn iċ-ċertifikat huwa
applikabbli
8) TIP TA’ PAKKETT– NUMRU tan-NU (ara l-anness
1- l-istess format)
9) DATA
FIRMA ELETTRONIKA
PERJODU TA’ VALIDITÀ : DATA + 5 snin
DIKJARAZZJONI FINANZJARJA
LEĠIŻLATTIVA GĦAL PROPOSTI LI JKOLLHOM IMPATT BAĠITARJU
LIMITAT ESKLUSSIVAMENT GĦAN-NAĦA TAD-DĦUL
1.           ISEM IL-PROPOSTA:
Regolament tal-Kunsill li jistabbilixxi sistema
Komunitarja għar-Reġistrazzjoni tat-trasportaturi ta’ materjali
radjuattivi
2.           LINJI BAĠITARJI:
Kapitolu u Artikolu: 320102110005 -
(E)-Développement système IT
Ammont ibbaġitjat għas-sena
konċernata: EUR 350000
3.           IMPATT FINANZJARJU
¨      Il-proposta ma għandha l-ebda implikazzjoni finanzjarja
¨      Il-proposta ma għandha l-ebda impatt finanzjarju fuq
in-nefqa iżda għandha impatt finanzjarju fuq id-dħul – l-effett
huwa kif ġej:
(miljuni ta' EUR imqarrba sa post
deċimali wieħed)
   ||   ||
 Linja baġitarja || Dħul || Perjodu ta’ 12-il xahar, li jibda minn jj/xx/ssss || [Sena n]
 Artikolu 4 ||   ||   || 0.35
 Sitwazzjoni wara azzjoni
   || [n+1] || [n+2] || [n+3] || [n+4] || [n+5]
 Artikolu 4   || 0.05 || 0.05 || 0.05 || 0.05 || 0.05
4.           MIŻURI KONTRA L-FRODI
5.           RIMARKI
OĦRA
[1]               ĠU C , , p. .
[2]               ĠU C , , p. .
[3]               ĠU L 159, 29.6.1996, p. 1.
[4]               ĠU L 373, 31.12.1991, p. 4.
[5]               ĠU L 208, 5.8.2002, p. 10.
[6]               ĠU L 260, 30.9.2008, p. 13.
[7]               ĠU L
281, 23.11.1995, p. 31.


|

52011PC0562

Proposta għal REGOLAMENT TAL-KUNSILL li jistabbilixxi l-opportunitajiet tas-sajd għall-2012 għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku  /* KUMM/2011/0562 finali - 2011/0240 (NLE) */

	MEMORANDUM TA’ SPJEGAZZJONIIL-KUNTEST TAL-PROPOSTA-  Ir-raġunijiet għal u l-għanijiet tal-propostaSkont ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd, il-PKS tfittex li tiżgura l-isfruttar tar-riżorsi akkwatiċi ħajjin f’kundizzjonijiet ekonomiċi, ambjentali u soċjali sostenibbli. Għodda importanti f’dan ir-rigward hija l-istabbiliment annwali tal-opportunitajiet tas-sajd fl-għamla ta’ qabdiet totali permissibbli (Total Allowable Catches - TACs), ta' kwoti u ta' limiti tal-isforzi tas-sajd.L-għan ta’ din il-proposta huwa li jiġu stabbiliti l-opportunitajiet tas-sajd għall-Istati Membri għall-2012 fir-rigward tal-istokkijiet tal-ħut l-iktar importanti kummerċjalment fil-Baħar Baltiku.-  Il-kuntest ġeneraliIl-Komunikazzjoni mill-Kummissjoni dwar il-Konsultazzjoni dwar l-Opportunitajiet tas-Sajd (COM(2011)298 finali), tiddeskrivi l-isfond tal-proposta. Bil-għan li jiġu ssimplifikati u ċċarati d-deċiżjonijiet annwali dwar it-TAC u l-kwoti, l-opportunitajiet tas-sajd fil-Baħar Baltiku ilhom li ġew stabbiliti mill-2006 permezz ta' Regolament separat.Il-parir xjentifiku għall-istokkijiet fil-Baħar Baltiku għall-2012 ingħata mill-Kunsill Internazzjonali għall-Esplorazzjoni tal-Baħar (International Council for the Exploration of the Sea - ICES) f’Mejju 2011 u mill-Kumitat Xjentifiku, Tekniku u Ekonomiku għas-Sajd (Scientific, Technical and Economic Committee for Fisheries - STECF) f’Ġunju 2011.Il-proposta fiha żewġ taqsimiet ta’ importanza għall-ġestjoni tas-sajd fil-Baltiku fl-2012 permezz tal-opportunitajiet tas-sajd: taqsima minnhom tistabbilixxi t-TACs u l-kwoti u t-taqsima l-oħra tillimita l-isforzi tas-sajd, billi timponi l-limiti fuq l-attività tagħhom (l-għadd ta' jiem fuq il-baħar).-  130 Id-dispożizzjonijiet eżistenti fil-qasam tal-propostaL-opportunitajiet tas-sajd u l-mod li bih jiġu allokati lill-Istati Membri huma rregolati kull sena. L-aħħar Regolament tal-Kunsill (UE) Nru 1124/2010 tad-29 ta' Novembru 2010 li jistabbilixxi l-opportunitajiet tas-sajd għall-2011 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku.Ta’ rilevanza għall-ġestjoni tas-sajd fil-Baħar Baltiku huwa wkoll ir-Regolament tal-Kunsill (KE) Nru 2187/2005 tal-21 ta’ Diċembru 2005 għall-konservazzjoni ta’ riżorsi tas-sajd permezz ta’ miżuri tekniċi fil-Baħar Baltiku, fil-Belts u fis-Sound, li jemenda r-Regolament (KE) Nru 1434/98 u jħassar ir-Regolament (KE) Nru 88/98.Ir-Regolament tal-Kunsill (KE) Nru 1098/2007 tat-18 ta’ Settembru 2007 li jistabbilixxi pjan pluriennali [multiannwali] għall-istokkijiet tal-merluzz fil-Baħar Baltiku u s-sajd li jisfrutta dawk l-istokkijiet, u li jemenda r-Regolament (KEE) Nru 2847/93 u li jirrevoka r-Regolament (KE) Nru 779/97 jiddeskrivi l-miżuri ta’ kontroll u ta' monitoraġġ għar-rokostituzzjoni tal-istokkijiet tal-merluzz inkwistjoni. Jistabbilixxi wkoll ir-regoli għall-istabbiliment tat-TACs għall-istokkijiet tal-merluzz tal-Lvant u tal-Punent u l-limitazzjonijiet [limiti] tal-isforzi tas-sajd assoċjati magħhom.-  Il-konsistenza mal-politiki u l-għanijiet l-oħra tal-UEIl-miżuri proposti huma konformi mal-għanijiet u r-regoli tal-Politika Komuni tas-Sajd u huma konsistenti mal-politika tal-Unjoni dwar l-iżvilupp sostenibbli.IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT-  Il-ġbir u l-użu ta' kompetenza espertaL-organizzazzjonijiet/esperti ewlenin ikkonsultatiL-organizzazzjonijiet xjentifiċi kkonsultati kienu l-Kunsill Internazzjonali dwar l-Esplorazzjoni tal-Ibħra (ICES) u l-Kumitat Xjentifiku, Tekniku u Ekonomiku dwar is-Sajd (STECF).Kull sena, l-Unjoni titlob lill-ICES u lill-STECF parir xjentifiku dwar il-qagħda tal-istokkijiet importanti tal-ħut . Il-parir li tirċievi jkopri l-istokkijiet kollha tal-Baltiku li għalihom huma proposti t-TACs.-  Il-konsultazzjoni mal-partijiet interessatiIl-Kunsill Reġjonali Konsultattiv tal-Baħar Baltiku (Baltic Sea Regional Advisory Council -BSRAC) ġie kkonsultat fil-laqgħa tal-Grupp Konġunt ta’ Ħidma dwar is-sajd Demersali/Pelaġiku/tas-Salamun f’Ġunju 2011 abbażi tal-Komunikazzjoni mill-Kummissjoni rigward il-Konsultazzjoni dwar l-Opportunitajiet tas-Sajd. L-ICES u l-STECF ipprovdew il-bażi xjentifika għall-proposta. F'dawk il-laqgħat ġew ippreżentati r-regoli għall-istabbiliment tat-TACs u l-kwoti għall-2012 abbażi tal-Komunikazzjoni. L-opinjonijiet preliminari espressi matul dawn il-laqgħat dwar l-istokkijiet tal-ħut kollha konċernati kienu kkunsidrati u tqiesu kemm jista' jkun fil-proposta mingħajr ma nħolqu kontradizzjonijiet mal-politiki eżistenti jew deterjorament fl-istat tar-riżorzi vulnerabbli.Il-BSRAC jappoġġa t-tentattiv tal-Kummissjoni li tistabbilixxi t-TACs li huma iktar konsistenti mal-parir xjentifiku, kif ukoll l-applikazzjoni tal-pjan multiannwali għall-merluzz fir-rigward tal-istabbiliment tat-TACs. Barra minn hekk, il-BSRAC ma jaqbilx mal-politika tal-Kummissjoni li tnaqqas it-TACs b'25 % għall-istokkijiet li għalihom mhijiex disponibbli d-dejta u l-valutazzjoni analitika tal-istokk ma setgħetx tingħata mix-xjenzjati.-  Il-valutazzjoni tal-impattIt-TACs għall-merluzz tal-Punent u tal-Lvant tal-Baltiku bħala medja żdiedu b'14 % skont il-pjan multiannwali. Tnejn mill-ħames TACs pelaġiċi se jiżdiedu u t-tliet TACs li jibqa' se jonqsu. Inġenerali, il-miżuri proposti se jwasslu għal tnaqqis kumplessiv ta' madwar 16 % fl-opportunitajiet tas-sajd għall-ispeċijiet kollha minbarra l-istokkijiet tas-salamun f’termini tal-volumi tal-qabdiet mill-bastimenti tal-Unjoni fil-Baħar Baltiku.Il-proposta ma tirriflettix biss tħassib għal żmien qasir imma hija wkoll parti minn approċċ iktar fit-tul fejn il-livell tas-sajd jitnaqqas gradwalment għal-livelli ta’ sostenibbiltà fit-tul.Għalhekk, fi żmien medju sa twil, l-approċċ meħud fil-proposta se jwassal għal tnaqqis fl-isforz tas-sajd iżda wkoll għal kwoti stabbli jew li jiżdiedu. Il-konsegwenzi fit-tul tal-approċċ huma mistennija li jkollhom impatt imnaqqas fuq l-ambjent minħabba t-tnaqqis fl-isforz tas-sajd, tnaqqis fis-settur tal-qbid f’termini tal-għadd ta’ bastimenti u/jew l-isforz medju tas-sajd għal kull bastiment, u l-istess ammont ta’ qabdiet jew iktar. Is-sostenibbiltà tal-attivitajiet tas-sajd se tiżdied fuq żmien twil.L-ELEMENTI LEGALI TAL-PROPOSTA-  Sommarju tal-azzjoni propostaIl-proposta tistabbilixxi l-limiti tal-qbid u tal-isforz applikabbli għas-sajd tal-UE sabiex jintlaħaq l-għan tal-Politika Komuni tas-Sajd li jiġi żgurat sajd f’livelli li huma bijoloġikament, ekonomikament u soċjalment sostenibbli.-  Il-bażi legaliL-Artikolu 43(3) tat-Trattat dwar il-Funzjonament tal-Unjoni Ewropea.-  Il-prinċipju tas-sussidjarjetàIl-proposta taqa’ taħt il-kompetenza esklussiva tal-Unjoni kif imsemmi fl-Artikolu 3(1)(d) tat-Trattat dwar il-Funzjonament tal-Unjoni Ewropea. Għaldaqstant, il-prinċipju tas-sussidjarjetà, ma japplikax.-  Il-prinċipju tal-proporzjonalitàIl-proposta tikkonforma mal-prinċipju tal-proporzjonalità għar-raġuni li ġejja.Il-Politika Komuni tas-Sajd hija politika komuni. Skont l-Artikolu 43(3) tat-TFUE hija r-responsabbiltà tal-Kunsill biex jadotta l-miżuri dwar l-iffissar u l-allokazzjoni tal-opportunitajiet tas-sajd.Ir-Regolament tal-Kunsill inkwistjoni jalloka opportunitajiet tas-sajd lill-Istati Membri. B’kunsiderazzjoni għall-Artikolu 20(3) tar-Regolament 2371/2002, l-Istati Membri huma liberi jallokaw opportunitajiet bħal dawn lir-reġjuni jew lill-operaturi skont kif jidhrilhom xieraq. Għalhekk, l-Istati Membri għandhom spazju biżżejjed biex jimmanuvraw dwar deċiżjonijiet relatati mal-mudell soċjali/ekonomiku tal-għażla tagħhom biex jisfruttaw l-opportunitajiet tas-sajd allokati lilhom.Il-proposta ma għandha l-ebda implikazzjonijiet finanzjarji ġodda għall-Istati Membri. Dan ir-Regolament jiġi adottat mill-Kunsill kull sena, u l-mezzi pubbliċi u privati għall-implimentazzjoni tiegħu diġà jinsabu fis-seħħ.-  L-għażla tal-istrumentiL-istrumenti proposti: Regolament.Din hija proposta għall-ġestjoni tas-sajd abbażi tal-Artikolu 43(3) tat-TFUE u skont l-Artikolu 20 tar-Regolament tal-Kunsill (KE) Nru 2371/2002.L-IMPLIKAZZJONI BAĠITARJAIl-proposta ma għandha l-ebda implikazzjonijiet fuq il-baġit tal-UE.IKTAR INFORMAZZJONI-  Is-simplifikazzjoniIl-proposta tkompli tipprovdi għas-simplifikazzjoni tal-proċeduri amministrattivi għall-awtoritajiet pubbliċi (l-UE jew nazzjonali), minħabba li fiha dispożizzjonijiet simili għar-Regolament tal-2011 dwar l-opportunitajiet tas-sajd fil-Baħar Baltiku.-  Analiżi/reviżjoni/klawżola ta’ estinzjoniIl-proposta tirrigwarda Regolament annwali għas-sena 2012 u għalhekk ma tinkludix klawżola ta' reviżjoni.-  Spjegazzjoni DettaljataIl-proposta tistabbilixxi l-opportunitajiet tas-sajd għall-2012 għal ċerti stokkijiet jew gruppi ta’ stokkijiet għas-sajd tal-Istati Membri fil-Baħar Baltiku.Iċ-ċifri proposti jirriflettu l-parir xjentifiku, il-konsultazzjoni mal-BSRAC u l-qafas għall-istabbiliment tat-TACs u l-kwoti deskritti fil-Komunikazzjoni mill-Kummissjoni dwar Konsultazzjoni dwar l-Opportunitajiet tas-Sajd. Fejn rilevanti, il-kwantitajiet teoretiċi tal-istokkijiet maqsuma mal-Federazzjoni Russa tnaqqsu mit-TACs proposti.Peress li l-intenzjoni tal-Kummissjoni hija li tiżgura l-użu sostenibbli tar-riżorsi tas-sajd f’konformità mal-politika tal-UE u l-impenji internazzjonali filwaqt li l-opportunitajiet tas-sajd jinżammu stabbli, il-varjazzjonijiet annwali fit-TACs huma limitati sa fejn huwa prattiku filwaqt li jiġi kkunsidrat l-istatus ta’ stokk partikolari.It-TACs u l-kwoti allokati lill-Istati Membri huma mogħtija fl-Anness I u l-limiti tal-isforz tas-sajd huma stabbiliti fl-Anness II għar-Regolament.Għall-istokkijiet tal-merluzz, il-limit proposti fuq it-TACs u fuq l-isforz kienu konformi mar-rekwiżiti tal-pjan multiannwali għall-istokkijiet tal-merluzz fil-Baħar Baltiku u s-sajd li jisfrutta dawk l-istokkijiet. L-element ċentrali tal-pjan huwa tnaqqis gradwali tal-mortalità mis-sajd għal livelli sostenibbli fit-tul li jiżgura l-irkupru tal-istokkijiet u li jrendi ħafna u b'mod stabbli. Minħabba li l-mortalità mis-sajd tal-istokkijiet tal-merluzz diġà tnaqqset għal-livelli indikati fil-pjan multiannwali, m'hemmx il-ħtieġa li jitnaqqas iktar l-isforz tas-sajd, jiġifieri l-jiem fuq il-baħar, u barra minn hekk, it-TAC tista' tiżdied.Għaż-żewġ stokkijiet tal-aringi (il-Baħar tal-Punent u l-Baħar Bothnian/il-Bajja Bothnian ), it-TAC proposta tikkorrispondi mal-mortalità mis-sajd tal-ogħla rendimenti sostenibbli (MSY – maximum sustainable yields) Għall-istokkijiet pelaġiċi l-oħrajn, it-TAC proposta tikkorrispondi għal tnaqqis fil-mortalità mis-sajd li jkollu rata intermedjarja bejn il-livell attwali u l-mortalità mis-sajd MSY, bl-eċċezzjoni tal-istokk ċentrali tal-aringi. F'dak il-każ partikolari, il-mortalità b'rata intermedjarja mis-sajd se tkun barra mil-livelli ta' prekawzjoni, u allura minflok, it-TAC proposta għandha rata intermedjarja bejn dik li tikkorrispondi għall-mortalità mis-sajd MSY u dik li tikkorrispondi għar-rata ta' prekawzjoni tal-mortalità mis-sajd.Fil-każ tal-barbun tat-tbajja', li huwa stokk fqir fid-dejta, it-TAC tikkorrispondi għal tnaqqis ta' 25 % fit-TAC meta mqabbla mal-2011. L-opinjoni tal-BSRAC dwar iktar tnaqqis ma tistax tiġi kkunsidrata għaliex b'konformità mal-approċċ deskritt fil-Komunikazzjoni dwar l-Opportunitajiet tas-Sajd, in-nuqqas tad-dejta ma jistax jintuża biex jiġġustifika l-kontinwazzjoni tal-livelli attwali tal-qabdiet u għandu japplika l-prinċipju ta' prekawzjoni.Fir-rigward tal-istokkijiet tas-salamun, minħabba l-inċertezzi li rriżultaw mill-parir xjentifiku li nħareġ f'Mejju mill-ICES, il-Kunsill Reġjonali Konsultattiv tal-Baħar Baltiku organizza laqgħa magħhom f'Awwissu. Wara din il-laqgħa l-ICES ikkonferma mill-ġdid il-parir li kien ingħata qabel.2011/0240 (NLE)Proposta għalREGOLAMENT TAL-KUNSILLli jistabbilixxi l-opportunitajiet tas-sajd għall-2012 għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar BaltikuIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,Wara li kkunsidra l-proposta mill-Kummissjoni Europea,Billi:1.  Skont l-Artikolu 43(3) tat-Trattat, il-Kunsill, fuq proposta mill-Kummissjoni, għandu jadotta miżuri dwar l-iffissar u l-allokazzjoni ta' opportunitajiet tas-sajd.2.  Ir-Regolament tal-Kunsill (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd[1] jirrikjedi li l-miżuri li jirregolaw l-aċċess għall-ilmijiet u r-riżorsi u l-insegwiment sostenibbli tal-attivitajiet tas-sajd ikunu stabbiliti b'kunsiderazzjoni tal-parir xjentifiku disponibbli u, b’mod partikolari, tar-rapport magħmul mill-Kumitat Xjentifiku, Tekniku u Ekonomiku għas-Sajd (STECF).3.  Il-Kunsill għandu l-obbligu li jadotta l-miżuri dwar l-istabbiliment u l-allokazzjoni tal-opportunitajiet tas-sajd permezz tas-sajd jew grupp ta' sajd, inklużi ċerti kundizzjonijiet li huma funzjonalment marbuta magħhom, kif xieraq. L-opportunitajiet tas-sajd għandhom jiġu mqassma fost l-Istati Membri b'tali mod li f'kull Stat Membru tiġi żgurata stabbiltà relattiva ta' attivitajiet tas-sajd għal kull stokk jew sajd u b'kunsiderazzjoni għall-għanijiet tal-politika komuni tas-sajd stabbiliti fir-Regolament (KE) Nru 2371/2002.4.  Il-qabdiet totali permissibbli (TACs) għandhom jiġu stabbiliti abbażi tal-parir xjentifiku disponibbli, billi jiġu kkunsidrati l-aspetti bijoloġiċi u soċjoekonomiċi filwaqt li jiġi żgurat trattament ġust bejn is-setturi tas-sajd, kif ukoll fid-dawl tal-opinijonijiet espressi matul il-konsultazzjoni mal-partijiet interessati, b'mod partikolari fil-laqgħat mal-Kumitat Konsultattiv dwar is-Sajd u l-Akkwakultura u l-Kunsilli Reġjonali Konsultattivi kkonċernati.5.  Għall-istokkijiet soġġetti għal pjanijiet multiannwali speċifiċi, l-opportunitajiet tas-sajd għandhom jiġu stabbiliti skont ir-regoli stabbiliti f'dawn il-pjanijiet. Konsegwentement, il-limiti tal-qbid u l-limiti tal-isforz tas-sajd għall-istokkijiet tal-merluzz fil-Baħar Baltiku għandhom jiġu stabbiliti skont ir-regoli stabbiliti fir-Regolament tal-Kunsill (KE) Nru 1098/2007 tat-18 ta’ Settembru 2007 li jistabbilixxi pjan pluriennali [multiannwali] għall-istokkijiet tal-merluzz fil-Baħar Baltiku u s-sajd li jisfrutta dawk l-istokkijiet[2].6.  L-użu tal-opportunitajiet tas-sajd stabbilit f’dan ir-Regolament huwa soġġett għar-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd[3] u b’mod partikolari għall-Artikoli 33 u 34 tiegħu dwar ir-rappurtar tal-qabdiet u tal-isforz tas-sajd u n-notifika tad-dejta dwar l-eżawriment tal-opportunitajiet tas-sajd rispettivament. Għalhekk, jeħtieġ li jkunu speċifikati l-kodiċijiet li għandhom jintużaw mill-Istati Membri meta tintbagħat dejta lill-Kummissjoni relatata mal-ħatt l-art tal-istokkijiet soġġetti għal dan ir-Regolament.7.  Skont l-Artikolu 2 tar-Regolament tal-Kunsill (KE) Nru 847/96 tas-6 ta' Mejju 1996 li jintroduċi kundizzjonijiet addizzjonali għal tmexxija minn sena għal sena tat-TACs u l-kwoti[4], għandhom jiġu identifikati l-istokkijiet li huma soġġetti għall-miżuri varji msemmija fih.8.  Sabiex jiġi żgurat l-għajxien tas-sajjieda tal-Unjoni, huwa importanti li dan is-sajd jinfetaħ fl-1 ta' Jannar 2012,ADOTTA DAN IR-REGOLAMENT:Kapitolu I Il-Kamp ta' applikazzjoni u d-DefinizzjonijietArtikolu 1 Is-suġġettDan ir-Regolament jistabbilixxi l-opportunitajiet tas-sajd għall-2012 għal ċerti stokkijiet ta’ ħut u gruppi ta’ stokkijiet ta’ ħut fil-Baħar Baltiku.Artikolu 2 Il-kamp ta' applikazzjoniDan ir-Regolament għandu japplika għall-bastimenti tal-Unjoni li joperaw fil-Baħar Baltiku.Artikolu 3 Id-definizzjonijietGħall-finijiet ta' dan ir-Regolament, flimkien mad-definizzjonijiet stabbiliti fl-Artikolu 3 tar-Regolament (KE) Nru 2371/2002, għandhom japplikaw id-definizzjonijiet li ġejjin:(a) iż-żoni tal-Kunsill Internazzjonali għall-Esplorazzjoni tal-Baħar (ICES) huma ż-żoni ġeografiċi speċifikati fl-Anness I għar-Regolament tal-Kunsill (KE) Nru 2187/2005 tal-21 ta' Diċembru 2005 għall-konservazzjoni ta' riżorsi tas-sajd permezz ta' miżuri tekniċi fil-Baħar Baltiku, fil-Belts u fis-Sound[5];(b) "Baħar Baltiku" tfisser is-Subdiviżjonijiet tal-ICES 22-32;(c) “Bastiment tal-Unjoni” tfisser bastiment tas-sajd li jtajjar bandiera ta’ Stat Membru u li jkun irreġistrat fl-Unjoni;(d) "qabda totali permissibli" (TAC) tfisser il-kwantità li tista’ tittieħed minn kull stokk kull sena;(e) “kwota” tfisser proporzjon mit-TAC allokat lill-Unjoni, lil Stat Membru jew lil pajjiż terz;(f) "jum nieqes mill-port" tfisser kwalunkwe perjodu kontinwu ta' 24 siegħa jew parti minnu li fih il-bastiment ikun nieqes mill-port.Kapitolu IIL-Opportunitajiet tas-SajdArtikolu 4 It-TACs u l-allokazzjonijietIt-TACs, l-allokazzjonijiet ta' dawn it-TACs fost l-Istati Membri, u l-kundizzjonijiet funzjonalment marbuta magħhom, fejn xieraq, huma stabbiliti fl-Anness I.Artikolu 5 Id-dispożizzjonijiet speċjali dwar l-allokazzjonijiet9.  L-allokazzjoni ta' opportunitajiet tas-sajd fost l-Istati Membri kif stabbiliti f’dan ir-Regolament għandha tkun bla preġudizzju għal:(a) bidliet magħmula skont l-Artikolu 20(5) tar-Regolament (KE) Nru 2371/2002;(b) riallokazzjonjiet magħmula skont l-Artikolu 37 tar-Regolament (KE) Nru 1224/2009;(c) qabdiet [il-ħatt l-art] addizzjonali permessi skont l-Artikolu 3 tar-Regolament (KE) Nru 847/96;(d) kwantitajiet miżmuma skont l-Artikolu 4 tar-Regolament (KE) Nru 847/96;(e) tnaqqis magħmul skont l-Artikoli 37, 105, 106 u 107 tar-Regolament (KE) Nru 1224/2009.10.  Għajr fejn speċifikat mod ieħor fl-Anness I għal dan ir-Regolament, l-Artikolu 3 tar-Regolament (KE) Nru 847/96 għandu japplika għal stokkijiet soġġetti għal TAC ta’ prekawzjoni u l-Artikoli 3(2) u (3) u l-Artikolu 4 ta' dak ir-Regolament għal stokkijiet soġġetti għal TAC analitika.Artikolu 6 Il-kundizzjonijiet għall-ħatt l-art tal-qabdiet u tal-qabdiet inċidentali11.  Ħut minn stokkijiet li għalihom huma stabbiliti l-limiti tal-qbid, għandhom jinżammu abbord jew jinħattu l-art biss jekk:(a) il-qabdiet ikunu saru minn bastimenti ta' Stat Membru li għandu kwota u dik il-kwota ma ġietx eżawrita; jew(b) il-qabdiet jikkonsistu minn sehem ta' kwota tal-Unjoni li ma kinitx ġiet allokata permezz ta' kwota fost l-Istati Membri, u dik il-kwota tal-Unjoni ma ġietx eżawrita.Artikolu 7 Il-limiti tal-isforz tas-sajd12.  Il-limiti tal-isforz tas-sajd huma stipulati fl-Anness II.13.  Il-limiti msemmija fil-paragrafu 1 għandhom japplikaw għas-Subdiviżjonijiet tal-ICES 27 u 28.2 sakemm il-Kummissjoni tkun għadha ma ħaditx deċiżjoni skont l-Artikolu 29(2) tar-Regolament (KE) Nru 1098/2007 biex teskludi dawk is-Subdiviżjonijiet mir-restrizzjonijiet stipulati fl-Artikoli 8(1)(b), (3), (4) u (5) u l-Artikolu 13 ta’ dak ir-Regolament.14.  Il-limiti msemmija fil-paragrafu 1 ma għandhomx japplikaw għas-Subdiviżjoni tal-ICES 28.1 sakemm il-Kummissjoni ma tkunx ħadet deċiżjoni skont l-Artikolu 29(4) tar-Regolament (KE) Nru 1098/2007 li r-restrizzjonijiet stipulati fl-Artikolu 8(1)(b), (3), (4) u (5) tar-Regolament (KE) Nru 1098/2007 għandhom japplikaw għal dik is-Subdiviżjoni.Kapitolu IIIId-dispożizzjonijiet finaliArtikolu 8 It-trażmissjoni tad-dejtaMeta, skont l-Artikoli 33 u 34 tar-Regolament (KE) Nru 1224/2009, l-Istati Membri jibagħtu dejta lill-Kummissjoni relatata mal-iżbark [il-ħatt l-art] tal-kwantitajiet ta' stokkijiet maqbuda, huma għandhom jużaw il-kodiċijiet tal-istokkijiet stabbiliti fl-Anness I għal dan ir-Regolament.Artikolu 9 Id-dħul fis-seħħDan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’ Il-Ġurnal Uffiċjali tal-Unjoni Ewropea .Għandu japplika mill-1 ta’ Jannar 2012.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentANNESS I TACS APPLIKABBLI SKONT L-ISPEĊIJIET U Ż-ŻONI GĦALL-BASTIMENTI TAL-UNJONI F'ŻONI FEJN JEŻISTU T-TACSIt-tabelli li ġejjin jistabbilixxu t-TACs u l-kwoti (f’tunnellati ta’ piż ħaj, ħlief fejn huwa speċifikat mod ieħor) skont l-istokk, u l-kundizzjonijiet marbuta magħhom b'mod funzjonali, fejn huwa xieraq.Ir-referenzi għaż-żoni tas-sajd huma referenzi għaż-żoni tal-ICES, sakemm ma jkunx speċifikat mod ieħor.F'kull żona, l-istokkijiet tal-ħut huma msemmija fl-ordni alfabetika li ġejja tal-ismijiet tal-ispeċijiet bil-Latin. It-tabella li ġejja ta' korrispondenzi ta' ismijiet bil-Latin u ismijiet komuni qed tingħata għall-finijiet ta' dan ir-Regolament:Isem xjentifiku | Kodiċi Alpha-3 | Isem komuni |Clupea harengus | HER | Aringa |Gadus morhua | COD | Merluzz |Pleuronectes platessa | PLE | Barbun tat-tbajja' |Salmo salar | SAL | Salamun tal-Atlantiku |Sprattus sprattus | SPR | Laċċa kaħla |Speċijiet: | Aringa | Żona: | Is-Subdiviżjonijiet 30-31 |Clupea harengus | HER/3D30.; HER/3D31. |Il-Finlandja | 86 905 | (1) | TAC Analitika |L-Isvezja | 19 095 | (2) |L-Unjoni | 106 000 | (3) |TAC | 106 000 | (3) |__________ |(1) Il-qabdiet f’SD 31 huma limitati għal 1 640 (2) Il-qabdiet f’SD 31 huma limitati għal 360 (3) Il-qabdiet f’SD 31 huma limitati għal 2 000 |Speċijiet: | Aringa | Żona: | Is-Subdiviżjonijiet 22-24 |Clupea harengus | HER/3B23.; HER/3C22.; HER/3D24. |Id-Danimarka | 2 930 | TAC Analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. |Il-Ġermanja | 11 532 |Il-Finlandja | 1 |Il-Polonja | 2 719 |L-Isvezja | 3 718 |L-Unjoni | 20 900 |TAC | 20 900 |Speċijiet: | Aringa | Żona: | L-ilmijiet tal-Unjoni tas-Subdiviżjonijiet 25-27, 28.2, 29 u 32 |Clupea harengus | HER/3D25.; HER/3D26.; HER/3D27.; HER/3D28.; HER/3D29.; HER/3D32. |Id-Danimarka | 1 588 | TAC Analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. |Il-Ġermanja | 421 |L-Estonja | 8 109 |Il-Finlandja | 15 829 |Il-Latvja | 2 001 |Il-Litwanja | 2 107 |Il-Polonja | 17 983 |L-Isvezja | 24 140 |L-Unjoni | 72 178 |TAC | Mhux rilevanti |Speċijiet: | Aringa | Żona: | Is-Subdiviżjoni 28.1 |Clupea harengus | HER/03D.RG |L-Estonja | 13 336 | TAC Analitika |Il-Latvja | 15 542 |L-Unjoni | 28 878 |TAC | 28 878 |Speċijiet | Merluzz | Żona: | L-ilmijiet tal-Unjoni tas-Subdiviżjonijiet 25-32 |Gadus morhua | COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32. |Id-Danimarka | 15 587 | TAC Analitika |Il-Ġermanja | 6 200 |L-Estonja | 1 519 |Il-Finlandja | 1 193 |Il-Latvja | 5 795 |Il-Litwanja | 3 818 |Il-Polonja | 17 947 |L-Isvezja | 15 791 |L-Unjoni | 67 850 |TAC | Mhux rilevanti |Speċijiet: | Merluzz | Żona: | Is-Subdiviżjonijiet 22-24 |Gadus morhua | COD/3B23.; COD/3C22.; COD/3D24. |Id-Danimarka | 9 298 | TAC Analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. |Il-Ġermanja | 4 546 |L-Estonja | 206 |Il-Finlandja | 183 |Il-Latvja | 769 |Il-Litwanja | 499 |Il-Polonja | 2 487 |L-Isvezja | 3 312 |L-Unjoni | 21 300 |TAC | 21 300 |Speċijiet: | Barbun tat-tbajja' | Żona: | L-ilmijiet tal-Unjoni tas-Subdiviżjonijiet 22-32 |Pleuronectes platessa | PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32. |Id-Danimarka | 1 634 | TAC ta’ prekawzjoni L-Artikolu 4 tar-Regolament (KE) Nru 847/96 ma japplikax. |Il-Ġermanja | 182 |Il-Polonja | 342 |L-Isvezja | 123 |L-Unjoni | 2 281 |TAC | 2 281 |Speċijiet: | Salamun tal-Atlantiku | Żona: | L-ilmijiet tal-Unjoni tas-Subdiviżjonijiet 22-31 |Salmo salar | SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31. |Id-Danimarka | 10 977 | (1) | TAC Analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. |Il-Ġermanja | 1 221 | (1) |L-Estonja | 1 116 | (1) |Il-Finlandja | 13 688 | (1) |Il-Latvja | 6 982 | (1) |Il-Litwanja | 821 | (1) |Il-Polonja | 3 330 | (1) |L-Isvezja | 14 839 | (1) |L-Unjoni | 52 974 | (1) |TAC | Mhux rilevanti |__________ |(1) Espress f’numru ta’ ħut individwali. |Speċijiet: | Salamun tal-Atlantiku | Żona: | L-ilmijiet tal-Unjoni tas-Subdiviżjoni 32 |Salmo salar | SAL/3D32. |L-Estonja | 1 116 | (1) | TAC Analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. |Il-Finlandja | 9 768 | (1) |L-Unjoni | 10 884 | (1) |TAC | Mhux rilevanti |__________ |(1) Espress f’numru ta’ ħut individwali. |Speċijiet: | Laċċa kaħla | Żona: | L-ilmijiet tal-Unjoni tas-Subdiviżjonijiet 22-32 |Sprattus sprattus | SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32. |Id-Danimarka | 21 022 | TAC Analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. |Il-Ġermanja | 13 318 |L-Estonja | 24 411 |Il-Finlandja | 11 004 |Il-Latvja | 29 483 |Il-Litwanja | 10 665 |Il-Polonja | 62 568 |L-Isvezja | 40 639 |L-Unjoni | 213 110 |TAC | Mhux rilevanti |ANNESS II IL-LIMITI TAL-ISFORZ TAS-SAJD15.  Għall-attività tal-bastimenti li jtajru l-bandiera tagħhom, l-Istati Membri għandhom jiżguraw li s-sajd bix-xbieki tat-tkarkir, bit-tartaruni Daniżi jew irkaptu simili b’malji ta’ 90 mm jew ikbar, bl-għeżula, bix-xbieki tat-tħabbil jew bil-pariti li għandhom malji ta’ 90 mm jew ikbar, bil-konzijiet tal-qiegħ, bil-konzijiet ħlief konzijiet mitluqa, xolfa tal-idejn u rkaptu tat-trejjix għandu jkun permess għal għadd massimu ta’:(a) 163 jum nieqes mill-port fis-Subdiviżjonijiet 22-24 bl-eċċezzjoni tal-perjodu mill-1 sat-30 ta' April meta japplika l-Artikolu 8(1)(a) tar-Regolament (KE) Nru 1098/2007, u(b) 160 jum nieqes mill-port fis-Subdiviżjonijiet 25-28 bl-eċċezzjoni tal-perjodu mill-1 ta’ Lulju sal-31 ta’ Awwissu meta japplika l-Artikolu 8(1)(b) tar-Regolament (KE) Nru 1098/2007.16.  L-għadd massimu ta’ jiem nieqes mill-port kull sena li fihom bastiment jista’ jkun preżenti fiż-żewġ żoni definiti fil-punt 1(a) u (b) u jistad bl-irkaptu msemmi fil-punt 1, ma jistax ikun ogħla mill-għadd massimu ta’ jiem allokati għal waħda miż-żewġ żoni.[1] ĠU L 358, 31.12.2002, p. 59.[2] ĠU L 248, 22.9.2007, p. 1.[3] ĠU L 343, 22.12.2009, p. 1.[4] ĠU L 115, 9.5.1996, p. 3.[5] ĠU L 349, 31.12.2005, p. 1.